
	讜讗诪专 诇讗 谞讚专转讬 讗诇讗 讘讞专诪讜 砖诇 讬诐. 诇砖讜谉 诪爪讜讚讛 诇砖讜谉 诪砖讟讞 讞专诪讬诐 转讛讬讛 讘转讜讱 讛讬诐 (讬讞讝拽讗诇 讻讜): 诇讗 谞讚专转讬 讗诇讗 讘注爪诐. 讗讞讚 砖诇 讘讛诪讛 砖讛谞讞转讬 讘转讬讘转讬 诇讛讬讜转 谞讜讚专 讘讜 诇讛讟注讜转 讛注讜诇诐 诇讛讗诪讬谉 讚讘专讬 砖讬讛讜 住讘讜专讬诐 讻讬 讗谞讬 谞讜讚专 谞讚专 讙诪讜专: 讻讜诇谉 讗讬谉 谞砖讗诇讬谉 注诇讬讛诐. 讜讗讬谉 爪专讬讻讬谉 砖讗诇讛 讘转''讞 讗讘诇 注''讛 砖讘讗 诇讬砖讗诇 注讜谞砖讬谉 讗讜转讜 讻讚拽讗诪专 讘讙诪专讗 砖讗诐 谞讜讛讙 讛讬转专 讘谞讝讬专讜转 注诇 讬讚讬 讟注诪讬诐 讛诇诇讜 砖讛讜讗 讗诪专 注讻砖讬讜 砖诇讗 讛讬讛 讞讜砖讘讜 谞讚专 讗注''驻 砖讗讬谞讜 谞讚专 讜诇讘住讜祝 讘讗 诇讬砖讗诇 注诇讬讜 诇驻讬 砖诇讘讜 讟专驻讜 砖诪讗 谞讚专 讙诪讜专 讛讜讗 注讜谞砖讬谉 讗讜转讜 诇谞讛讜讙 讗讬住讜专 讻讬诪讬诐 砖谞讛讙 讘讛 讛讬转专: 讜诪讞诪讬专讬谉 注诇讬讜. 诪驻专砖. 讘讙诪专讗 讚诇讗 驻转讞讬谞谉 讘讞专讟讛 诇讜诪专 诇讘讱 注诇讱 讗讜 讻讚讜 转讛讬转 讗诇讗 爪专讬讱 诇讜诪专 诇讜 讚讗讚注转讗 讚讛讻讬 诇讗 谞讚专 讚讝讛讜 讞专讟讛 讙诪讜专讛 讻讚驻讬' 专''转: 讜讞讻''讗 驻讜转讞讬谉 诇讜 驻转讞 诪诪拽讜诐 讗讞专. 驻专''转 驻讜转讞讬谉 诇讜 驻转讞 诪诪拽讜诐 讗讞专 讻讚讗诪专转 讻诇讜诪专 讝讗转 讛讞讜诪专讗 讗谞讬 诪讜讚讛 诇讱 讚诇讗 驻转讞讬谞谉 诇讬讛 讘讞专讟讛 讗诇讗 爪专讬讱 诇讘拽砖 诇讜 驻转讞 诪诪拽讜诐 讗讞专 讚讛讬讬谞讜 讗讚注转讗 讚讛讻讬 诇讗 谞讚专 讗讘诇 诪讬注谞砖 诇讗 诪讬注谞砖讬 诇讬讛 讜拽砖讛 讗诐 讻谉 讗诪讗讬 砖讘讬拽 诇讬砖谞讗 讚诪转谞讬' 讚诪讞诪讬专讬谉 注诇讬讜 讚讗诪专 转''拽 讛讜讗讬诇 讜诇讗 驻诇讬讙讬 注诇讬讛 讚诪讞诪讬专讬谉 讜谞拽讟 讘诇讬砖谞讗 讗讞专讬谞讗 驻讜转讞讬谉 讛讜讛 诇讬讛 诇诪讬诪专 诪讞诪讬专讬谉 讜注讜讚 讚讘讬专讜砖诇诪讬 诪砖诪注 讚驻诇讬讙讬 专讘谞谉 注诇讬讛 讗祝 讘诪讞诪讬专讬谉 注诇讬讜 诇讻讱 谞专讗讛 诇专''讬 讚专讘谞谉 驻诇讬讙讬 讗祝 讘诪讞诪讬专讬谉 注诇讬讜 讚驻讜转讞讬谉 诪诪拽讜诐 讗讞专 诇讗驻讜拽讬 砖诇讗 讬转讬专讜 诇讜 [诪讙讜驻讜 砖诇] 谞讚专 讻诇诇 讻讬讜谉 砖讛讬讛 讘讚注转讜 诇拽专讘谞讜转 诪诇讻讬诐 讜讻讬讜爪讗 讘讛谉 讗诇讗 诪讘拽砖讬谉 诇讜 诪诪拽讜诐 讗讞专 讻诪讜 讘砖讗专 谞讚专讬诐 讗讜 注诇 讬讚讬 驻转讞 讚讗讚注转讗 讚讛讻讬 诇讗 谞讚专转 [讗讜] 注''讬 讞专讟讛 [讚讻讚讜] 讜讻谉 驻讬' 讛转讜住' 诇注讬诇 讙讘讬 讛讗讜诪专 讛专讬 讗转 注诇讬 讻讘砖专 [讗讬诪讗] 驻讜转讞讬谉 诇讜 驻转讞 诪诪拽讜诐 讗讞专 讜讻谉 驻专''讬 讻专讘讬 讬讛讜讚讛: 讗诪专 诪专 讗讬谉 谞砖讗诇讬谉. 诇砖讜谉 谞讚专讬诐 诪砖讜谞讛 讛讜讗 诪讚转谞讬讗 讗讬谉 谞砖讗诇讬谉 讚诪砖诪注 讚诪拽讬诇 住转诐 讗讬谉 爪专讬讻讬谉 砖讗诇讛 讜讛讚专 转谞讬 讗诐 谞砖讗诇讬谉 讗诇诪讗 诪砖诪注 讚讘注讬 砖讗诇讛 诇讗 拽砖讬讗 讛讗 讘转''讞 讻讚驻讬' 讛诪砖谞讛: 讗讘诇 讘注诐 讛讗专抓 砖讘讗 诇讬砖讗诇. 讬砖 诇住驻拽 讚诪砖诪注 讚讜拽讗 谞拽讟 讘讗 诇讬砖讗诇 讗讘诇 诇讗 讘讗 诇讬砖讗诇 诇讗 讗诪专讬谞谉 诇讬讛: 诪讬 砖谞讝专 讜注讘专 注诇 谞讝讬专讜转讜. 砖砖转讛 讬讬谉 讻讚诪讜讻讞 讘讬专讜砖诇诪讬: 讗讬谉 谞讝拽拽讬谉 诇讜 诇讛转讬专 注讚 砖讬谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专: 讗''专 讬讜住讬 讘讚''讗 讘谞讝讬专讜转 诪讜注讟转 讚讗讬谞讜 讻''讗 砖诇砖讬诐 讬讜诐: 讗讘诇 谞讝讬专讜转 诪专讜讘讛 讻讙讜谉 . 砖谞讛 讗讜 砖谞转讬诐 讜讻讜' 讜讛砖转讗 注讜谞砖讬谉 讗讜转讜 讛讬讬谞讜 讻讬 讛讻讗 诇谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专 讜专讘谞谉 驻诇讬讙讬 讘诪转谞讬转讬谉 讙讘讬 拽专讘谞讜转 诪诇讻讬诐 讗讘诇 讘砖讗专 谞讚专讬诐 讙诪讜专讬诐 讗驻讬诇讜 专讘谞谉 诪讜讚讜 讚注讜谞砖讬谉 讗讜转讜 讗诐 注讘专 注诇 谞讝讬专讜转讜 讜讗讬谉 谞讝拽拽讬谉 诇讜 注讚 砖讬谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专 讜讗驻砖专 讚讗祝 专' 讬讜住讬 讚讗诪专 讘谞讝讬专讜转 诪专讜讘讛 讚讬讜 砖诇砖讬诐 讬讜诐 讛讬讬谞讜 讚讜拽讗 讘谞讝讬专讜转 讚住转诐 谞讝讬专讜转 砖诇砖讬诐 讬讜诐 讗讘诇 讘谞讚专讬诐 讚讗讬谉 住转诐 谞讚专 诇' 讬讜诐 讗诇讗 诇注讜诇诐 讗驻讬' 专' 讬讜住讬 诪讜讚讛 注讚 砖讬谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专 讗祝 讘谞讚专 诪专讜讘讛 讜诪讬讛讜 讘转讜住驻转讗 (住驻''讗) 拽转谞讬 讛讗讬 驻诇讜讙转讗 讚专' 讬讜住讬 讜专' 讬讛讜讚讛 讘诇砖讜谉 谞讚专 讜诇讗 讘诇砖讜谉 谞讝讬专讜转 讜讗驻''讛 讗''专 讬讜住讬 讘谞讚专 诪专讜讘讛 砖诇砖讬诐 讬讜诐 讜转讬诪讛 诪讛 注谞讬谉 诇' 讬讜诐 诇谞讚专 讜讬砖 专讜爪讬诐 诇讚拽讚拽 诪讝讛 讚住转诐 谞讚专 诇' 讬讜诐 讜诇''谞 讚讛讗 讗诪专 讘驻专拽 拽诪讗 (讚祝 讚:) 谞讚专 诇讬转 诇讬讛 拽讬爪讜转讗 诇讻''谞 讚讗注''讙 讚住转诐 谞讚专 诇注讜诇诐 诪''诪 讗讬谉 住讘专讗 诇讛讞诪讬专 讘谞讚专 讬讜转专 诪讘谞讝讬专讜转 砖讬砖 讘讛 拽专讘谉 讜诇讻讱 讗诪专 专' 讬讜住讬 诇' 讬讜诐 讻诪讜 讘谞讝讬专讜转 讜诇讻讗讜专讛 讛讬讛 谞专讗讛 讚讛诇讻讛 讻专讘讬 讬讜住讬 讚专讘讬 讬讛讜讚讛 讜专讘讬 讬讜住讬 讛诇讻讛 讻专讘讬 讬讜住讬 讜讗诐 讻谉 讘谞讚专 讙诪讜专 谞诪讬 讗诐 注讘专 注诇 谞讚专讜 讚讬讜 砖诇砖讬诐 讬讜诐 讻讚诪砖诪注 ' 讘转讜住驻转讗 讚讗祝 讘谞讚专 驻诇讬讙 专讘讬 讬讜住讬 讜诪讬讛讜 讛讚注转 谞讜讟讛 讚讛诇讻讛 讻专' 讬讛讜讚讛 讚讘驻专拽 讘''砖 (讚祝 诇讚.) 诪讬讬转讬 讛砖''住 诇讛讱 讜诇讗 诪讚讻专讗 讛转诐 专讘讬 讬讛讜讚讛 讻诇诇 讗诇讗 拽转谞讬 住转诐 诪讬诇转讬讛 讜注讜讚 [讚拽专讜] 讛转诐 讘讻讜诇讛 住讜讙讬讗 诪讬诇转讗 讚专讘讬 讬讛讜讚讛 专讘谞谉 讚拽讗诪专 诪转谞讬' 诇讗 专讘讬 讬讜住讬 讜诇讗 专讘谞谉 诪砖诪注 讚讛诇讻讛 讻讜讜转讬讛 诪讚拽专讬 诇讬讛 专讘谞谉 讜诇注谞讬谉 诪转谞讬' 讚讞专诐 爪''注 讚谞讬诪讗 讛诇讻讛 讻专''诪 诪砖讜诐 讚讛诇讻讛 讻专''诪 讘谞讝讬专讜转讬讜 (讻转讜讘讜转 谞讝.) 讘讞讜诪专讜转讬讜 讜砖诪讗 诇讗 讞砖讘讬谞谉 诇讬讛 讛诇讻讛 讻专''诪 讘讙讝讬专讜转讬讜 讗诇讗 讘拽谞住讜转讬讜: 讗诇 转讛讬 专讙讬诇 讘谞讚专讬诐 砖住讜驻讱 诇诪注讜诇 讘谞讚专讬诐 讜讬砖 住驻专讬诐 讚讙专住讬 砖住讜驻讱 诇诪注讜诇 讘砖讘讜注讜转 驻讬专讜砖 讗祝 讘砖讘讜注讜转 讛讞诪讜专讜转 砖讻转讜讘 讘讛诐 诇讗 讬谞拽讛 讜讬砖 住驻专讬诐 讚讙专住讬谞谉 讘讛讚讬讗 讗祝 讘砖讘讜注讜转 讜讛讗 讚讗诪专 谞讚专讬诐 住讬讬讙 诇驻专讬砖讜转 诪驻专砖 专''转 讻讙讜谉 砖谞讜讚专 诇拽讬讬诐 讛诪爪讜讛 讻诪讜 讗砖谞讛 驻专拽 讝讛 讗讜 讗注砖讛 诪爪讜讛 讝讜: 讛讜讬讬谉 诇讬讛 讘谞讬诐 砖讗讬谞诐 诪讛讜讙谞讬诐. 诪讚讛 讻谞讙讚 诪讚讛 诇驻讬 砖诪住转讻诇 讘注拽讬讘讛 砖诇 讗砖讛 砖讝讛讜 注谞讬谉 讛注专讜讛 诇讻讱 讛讜讬讬谉 诇讬讛 讘谞讬诐 砖讗讬谞谉 诪讛讜讙谞讬诐: 讞讙专讬诐 诪驻谞讬 砖讛讜驻讻讬诐 砖讜诇讞谞诐. 驻讬' 砖诪砖诪砖讬诐 诪讟讜转诐 砖诇讗 讻讚专讻诐 讜诇驻讬 砖诪砖谞讬诐 转砖诪讬砖谉 讘讚讘专 讛转诇讜讬 讘讬专讻讬诐 讗祝 讘谞讬讛诐 诇讜拽讬诐 讘讬专讻讬诐 讛专''讬: 诪驻谞讬 砖诪谞砖拽讬诐 讘讗讜转讜 诪拽讜诐. 讜诇讻讱 诇讜拽讬诐 讛讜讜诇讚讜转 讘驻讬讛诐: 诪驻谞讬 砖诪住驻专讬诐 讘砖注转 转砖诪讬砖. 砖讬砖 诇讛诐 诇砖诪砖 讘讛爪谞注 讜讛诐 诪砖诪讬注讬诐 拽讜诇诐 诇讻讱 谞注砖讬诐 讛讜诇讚讜转 讞专砖讬诐:

	讘讬讛讜讚讛 谞诪讬 讗住讜专讬谉 讜住讬驻讗 专''讗 讘专' 爪讚讜拽 讚讗诪专 住转诐 讞专诪讬诐 讻讙诇讬诇 讗住讜专讬谉 诇驻讬 砖讗讬谉 诪讻讬专讬谉 讗转 讞专诪讬 讻讛谞讬诐 讛讗 诪讻讬专讬谉 诪讜转专讬谉 讚住驻讬拽讗 诇拽讜诇讗 讜诪砖''讛 住转诐 讞专诪讬诐 讘讬讛讜讚讛 砖讛讬讜 诪讻讬专讬谉 讗诇讜 讜讗诇讜 诪讜转专讬谉 讜住转诐 转专讜诪讛 谞诪讬 讘讬讛讜讚讛 诇专''讗 讘专讘讬 爪讚讜拽 诪讜转专转 讜讛讗讬 讚谞拽讟 专讘讬 讬讛讜讚讛 转专讜诪讛 讜谞拽讟 专讘讬 讗诇注讝专 讞专诪讬诐 诇讗讜 讚讜拽讗 讚讛''讛 讘转专讜诪讛 讙讜驻讛 讗讬 谞诪讬 讘讞专诪讬诐 讙讜驻讬讬讛讜 讛讜讛 诪爪讬 诇讗驻诇讜讙讬 讗诇讗 诪专 讚砖诪讬注 诇讬讛 诪专讘讬讛 拽讗诪专 讜诪专 讚砖诪讬注 诇讬讛 诪专讘讬讛 拽讗诪专 讜诇驻讬 讝讛 讻讬 诪讛讚专讬谞谉 诇注讬诇 讗诪讗谉 讚住''诇 诇讗 诪注讬讬诇 讗讬谞讬砖 谞驻砖讬讛 诇住驻讬拽讗 讛讜讛 诪爪讬 诇诪讬诪专 专讘讬 讗诇注讝专 讘专' 爪讚讜拽 讛讬讗 讗诇讗 专讘讬 讬讛讜讚讛 注讚讬祝 诇讬讛 讚拽讗诪专 讛讻讬 讘谞讝讬专讜转 讙讜驻讬讛: 讜诇注谞讬谉 讛诇讻讛 拽讬讬诪讗 诇谉 讚住转诐 谞讚专讬诐 诇讛讞诪讬专 讻住转诐 诪转谞讬转讬谉: 讗讘诇 讘谞讝讬专讜转 诪专讜讘讛. 讻诇讜诪专 砖讛讛 讬讜转专 诪砖诇砖讬诐 讬讜诐: 讛讜讗讬诇 讜讗诪讜专 专讘谞谉 讗讬谉 谞讝拽拽讬谉 诇讜 讘讬 讚讬谞讗 讚诪讝讚拽讬拽 诇讬讛 诇讗 注讘讬讚 砖驻讬专. 讻诇讜诪专 讚诇讗 转讬诪讗 讛讗 讚拽讗诪专 讗讬谉 谞讝拽拽讬谉 诇讜 诇讜诪专 砖讗讬谉 诪讞讝讬专讬谉 讗讞专讬讜 砖讬砖讗诇 注诇 谞讚专讜 讗注''驻 砖诪讞讝讬专讬谉 讗讞专讬 诪讬 砖诇讗 注讘专 注诇 谞讚专讜 砖讛专讬 讛诪拽讬讬诪讜 谞拽专讗 讞讜讟讗 讜讻讚讗诪专讬谞谉 讘驻专拽讬谉 讚诇拽诪谉 (讚祝 讻讘.) 讛诪拽讬讬诪讜 讻讗讬诇讜 讛拽专讬讘 注诇讬讜 拽专讘谉 讜诪讬讛讜 讗诐 讘讗 诇讬砖讗诇 诪注爪诪讜 谞讝拽拽讬谉 诇讛转讬专讜 讚诇讬转讗 讗诇讗 讘讬 讚讬谞讗 讚诪讝讚拽讬拽 诇讗 注讘讬讚 砖驻讬专: 讜诇注谞讬谉 讛诇讻讛 拽讬讬诪讗 诇谉 讻专讘谞谉 讚诪转谞讬转讬谉 讚讗诪专讬 讚谞讚专讬诐 讛诇诇讜 讗讬谉 注讜谞砖讬谉 讗讜转谉 讜驻转讞讬讻谉 讘讛讜 谞诪讬 讘讞专讟讛 讜讻讚驻专讬砖谞讗 讘诪转谞讬转讬谉 讜讛谞讬 诪讬诇讬 讘谞讚专讬诐 讛诇诇讜 讗讘诇 讘谞讚专讬诐 讚讗讜专讬讬转讗 谞讛讬 讚驻转讞讬谞谉 讘讛讜 谞诪讬 讘讞专讟讛 讻讚拽讬''诇 讘讗讬讚讱 驻专拽讬谉 讚讛诇讻转讗 驻讜转讞讬谉 讘讞专讟讛 诪讬讛讜 诪讬 砖注讘专 注诇讬讛谉 讜讘讗 诇讬砖讗诇 讗讬谉 谞讝拽拽讬谉 诇讜 注讚 砖讬谞讛讜讙 讗讬住讜专 讜爪讜专讘讗 诪专讘谞谉 讚诪讝讚拽讬拽 诇讬讛 诪拽诪讬 讛讻讬 诪砖诪转讬谞谉 诇讬讛 讜讛''讛 谞诪讬 诇诪讗谉 讚诇讗 驻转讞 诇讬讛 讘讛谞讬 谞讚专讬诐 驻转讞 诪诪拽讜诐 讗讞专 讗诇讗 诪诇诪讚 讗讜转谉 砖讛谉 诪讜转专讬谉 讚诪砖诪转讬谞谉 诇讬讛 讚诇讗 注讘讬讚 砖驻讬专 讛专诪讘''谉 讝''诇 讜讻转讘讜 讘转讜住' 讞讻诪讬 讛爪专驻转讬' 讝''诇 诪注砖讛 讘讗讞讚 砖谞讚专 诪讻诇 驻讬专讜转 砖讘注讜诇诐 讞讜抓 诪讚讙谉 讜注讘专 注诇 谞讚专讜 讜讘讗 诇讬砖讗诇 诇驻谞讬 讛专讘 讜谞讝拽拽 诇讜 诇讗诇转专 讜讛转讬专讜 讜诇讗 讛讝拽讬拽讜 诇谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专 讜讟注谞转 讛专讘 讛讬转讛 讚讗注''讙 讚谞讚专讗 讚讗讜专讬讬转讗 讛讜讛 讜讗驻讬诇讜 诇专讘谞谉 爪专讬讱 砖讬谞讛讜讙 讗讬住讜专 讗驻''讛 讻讬讜谉 砖讗诐 讗转讛 诪注讻讘讜 讘讗讬住讜专讜 讗转讛 诪讻砖讬诇讜 砖讛专讬 谞讚专 讘讚讘专 砖讗''讗 诇讜 诇注诪讜讚 注诇讬讜 讜注讜讚 砖讗诐 诇讗 讬讛谞讛 诪驻讬专讜转 砖讘注讜诇诐 讬住讜专 讻讞讜 诪注诇讬讜 讜诇讗 讬讜讻诇 诇讛转注住拽 讘诪诇讗讻转 砖诪讬诐 诇讻讱 谞讝拽拽 诇讜 诪讬讚 讗讱 讛讞诪讬专 注诇讬讜 讻讬讜谉 砖注讘专 注诇 谞讚专讜 砖诇讗 诇讛转讬专讜 讘讞专讟讛 讗诇讗 讘驻转讞: 讗诇 转讛讬 专讙讬诇 讘谞讚专讬诐 砖住讜驻讱 诇诪注讜诇 讘砖讘讜注讜转. 讚讞诪讬专讬 讟驻讬 讚讻转讬讘 讘讜 (砖诪讜转 讻) 诇讗 讬谞拽讛: 诇讛讗讻讬诇讱 转专讜诪讛 讟诪讗讛. 诇讛讝讛讬专 讗驻讬诇讜 讻讛谉 砖诇讗 讬讛讗 专讙讬诇 讗爪诇 讻讛谉 注''讛: 讜讘讗砖转讜 谞讚讛. 讗驻讬诇讜 讗砖转讜 谞讚讛 砖讬砖 诇讜 讘讛 砖注转 讛讬转专: 诪诇诪讚 砖讛讘讜砖讛 诪讘讬讗讛 诇讬讚讬 讬专讗转 讞讟讗. 讚注诇 驻谞讬讻诐 诪砖诪注 讘讜砖转 驻谞讬诐 讜讻转讬讘 讘转专讬讛 诇讘诇转讬 转讞讟讗讜: 诇讗 注诪讚讜 讗讘讜转讬讜 注诇 讛专 住讬谞讬. 砖讛专讬 谞转谉 讟注诐 诇诪注诪讚 讛专 住讬谞讬 诇讘注讘讜专 转讛讬讛 讬专讗转讜 注诇 驻谞讬讻诐 讜讻转讬讘 (讚讘专讬诐 讻讟) 讗转 讗砖专 讬砖谞讜 驻讛 讛讬讜诐 讜讗转 讗砖专 讗讬谞谞讜 驻讛 讜诪讬 砖讗讬谉 诇讜 讘讜砖转 驻谞讬诐 讗讬谞讜 诪讝专注诐: 砖讛讜驻讻讬谉 讗转 砖讜诇讞谞诐. 讜诇驻讬 砖砖讬谞讛 讘讬专讱 诇讜拽讛 讘讬专讱: 讞专砖讬谉. 砖讗讬谉 砖讜诪注讬谉 讜讗讬谉 诪讚讘专讬诐: 砖诪住驻专讬诐 讘砖注转 转砖诪讬砖. 讜谞诪爪讗 讞讜讟讗讬谉 讘讚讬讘讜专 讜讘砖诪讬注讛:





专诪讘"谉

谞讚专 讘讞专诐 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 讘拽专讘谉 讜讗诪专 诇讗 谞讚专转讬 讗诇讗 讘拽专讘谞讜转 砖诇 诪诇讻讬诐 讛专讬 注爪诪讬 拽专讘谉 讜讗诪专 诇讗 谞讚专转讬 讗诇讗 讘注爪诐 砖讛谞讞转讬 诇讬 诇讛讬讜转 谞讜讚专 讘讜 拽讜谞诐 讗砖转讬 谞讛谞讬转 诇讬 讜讗诪专 诇讗 谞讚专转讬 讗诇讗 诪讗砖转讬 讛专讗砖讜谞讛 砖讙讬专砖转讬 注诇 讻诇谉 讗讬谉 谞砖讗诇讬谉 诇讛诐 讜讗诐 谞砖讗诇讜 注讜谞砖讬谉 讗讜转谉 讜诪讞诪讬专讬谉 注诇讬讛谉 讚讘专讬 专"诪 讜讞讻诪讬诐 讗讜诪专讬诐 驻讜转讞讬谉 诇讛谉 驻转讞 诪诪拽讜诐 讗讞专 讜诪诇诪讚讬诐 讗讜转谉 讻讚讬 砖诇讗 讬谞讛讙讜 拽诇讜转 专讗砖 讘谞讚专讬诐:





驻专讬砖 专讘讬 讛讜讚讛 讚讛讻讬 拽转谞讬 讗讬谉 谞砖讗诇讬谉 讗讬谞谉 爪专讬讻讬谉 砖讗诇讛 诇讞讻诐 讘讚"讗 讘转"讞 讜注诐 讛讗专抓 砖讘讗 诇讬砖讗诇 注讜谞砖讬谉 讗讜转诐 讻讚转谞讬讗 诪讬 砖谞讝专 讜注讘专 注诇 谞讝讬专讜转讜 讗讬谉 谞讝拽拽讬谉 诇讜 注讚 砖讬谞讛讙 讘讜 讗讬住讜专 讻讬诪讬诐 砖谞讛讙 讘讛诐 讛讬转专 讚讘专讬 专' 讬讛讜讚讛 讗"专 讬讜住讬 讘讚"讗 讘谞讝讬专讜转 诪讜注讟转 讗讘诇 讘谞讝讬专讜转 诪专讜讘讛 讚讬讜 砖诇砖讬诐 讬讜诐 讜诪讞诪讬专讬谉 注诇讬讜 讚诇讗 驻转讞讬谞谉 诇讬讛 讘讞专讟讛 讜专讘谞谉 住讘专讬 讗讬谉 注讜谞砖讬谉 讗讜转谉 讜诇讗 诪讞诪讬专讬谉 注诇讬讛诐 讗诇讗 驻讜转讞讬谉 诇讛诐 驻转讞 诪诪拽讜诐 讗讞专 讘讬谉 讘驻转讞 讘讬谉 讘讞专讟讛 讜诪诇诪讚讬谉 讗讜转谉 讻讚讬 砖诇讗 讬谞讛讙讜 拽诇讜转 专讗砖 讘谞讚专讬诐 讚讻讬 注讜谞砖讬谉 讘砖诇 转讜专讛 讘谞讚专讬诐 讗诇讜 讗讬谉 注讜谞砖讬谉. 讜讛讬讻讗 讚讗诪专 专讘谞谉 注讜谞砖讬谉 讜讗讬谉 谞讝拽拽讬谉 诇讜 讘讬 讚讬谞讗 讚诪讝讚拽讬拽 诇讬讛 诇讗 注讘讬讚 砖驻讬专 专讘 讗讞讗 讘专 讬注拽讘 讗诪专 诪砖诪转讬谞谉 诇讬讛 讜讛"讛 诇诪讗谉 讚诇讗 驻转讞 讘讛谞讬 谞讚专讬诐 驻转讞 诪诪拽讜诐 讗讞专 讗诇讗 诪诇诪讚 讗讜转谉 砖讛谉 诪讜转专讬诐 讚诪砖诪转讬谞谉 诇讬讛 讚诇讗 注讘讬讚 砖驻讬专:



住诇讬拽 驻讬专拽讗





专砖讘"讗

[诪转谞讬':] 讜注诇 讻讜诇谉 讗讬谉 谞砖讗诇讬谉 诇讛诐, 讜讗诐 谞砖讗诇讜 注讜谞砖讬谉 讗讜转诐 讜诪讞诪讬专讬谉 注诇讬讛诐 讚讘专讬 专讘讬 诪讗讬专. 讜驻讬专砖讜讛 讘讙诪专讗 讚讛讻讬 拽讗诪专, 讜注诇 讻讜诇谉 讗讬谉 爪专讬讻讬谉 砖讗诇讛 讗诐 转诇诪讬讚 讞讻诐 讛讜讗 讛谞讜讚专, 讜讬讜讚注 砖讗讬谞讜 谞讚专 讜诪讞讝拽讬谞谉 诇讬讛 讚诇讗 诪砖拽专 砖诇讻讱 谞转讻讜讜谉 讗讬谉 爪专讬讱 砖讗诇讛 讻诇诇 讚讗讬谉 讻讗谉 谞讚专, 讗诇讗 讘注诐 讛讗专抓 爪专讬讱 砖讗诇讛, 讜注讜谞砖讬谉 讗讜转谉 讻诇讜诪专, 讗诐 谞讛讙 讛讬转专 讘讚讘专 诪注爪诪讜 讗讬谉 谞讝拽拽讬谉 诇讜 诇讛转讬专, 注讚 砖讬谞讛讜讙 讗讬住讜专 讘注爪诪讜 讻讬诪讬诐 砖谞讛讙 讘讛诐 讛讬转专, 讜诪讞诪讬专讬谉 注诇讬讜 讚诇讗 驻转讞讬谞谉 讘讞专讟讛, 讗诇讗 爪专讬讻讬谉 驻转讞 讛讬转专 讚讗讚注转讗 讚讛讻讬 诪讬 谞讚专转.


讜讞讻诪讬诐 讗讜诪专讬诐 驻讜转讞讬谉 诇讜 驻转讞 诪诪拽讜诐 讗讞专. 讬砖 诪驻专砖讬诐 驻讜转讞讬谉 诇讜 驻转讞 讜诇讗 讘讞专讟讛 讜讻讚讘专讬 专讘讬 诪讗讬专, 讗诇讗 砖讘讗讜 诇讛拽诇 砖讗讬谉 注讜谞砖讬谉 讗讜转诐 讘谞讚专讬诐 讗诇 讗诇讗 讘谞讚专 讙诪讜专, 讜讛拽砖讜 讘转讜住驻讜转 注诇 驻讬专讜砖 讝讛, 讚讗诐 讻谉 讛讜讛 诇讬讛 诇诪讬转谞讬 讜讞讻诪讬诐 讗讜诪专讬诐 讗讬谉 注讜谞砖讬谉 讗讜转谉, 讚讛讗 诇讗 驻诇讬讙讬 专讘谞谉 讗诇讗 讘讛讗. 注诇 讻谉 讬砖 诇驻专砖 讚讞讻诪讬诐 讗讻讜诇讛 诪讬诇转讗 驻诇讬讙讬 讚讗讬谉 注讜谞砖讬谉 讗讜转谉, 诇驻讬 砖讗讬谉 注讜谞砖讬谉 讗诇讗 讘砖诇 转讜专讛, 讗讘诇 讘谞讚专讬诐 讗诇讜 诇讗, 讜讻谉 讗讬谉 诪讞诪讬专讬谉 注诇讬讛诐 诇讘拽砖 驻转讞讬诐 讚讗讚注转讗 讚讛讻讬 诪讬 谞讚专转, 讗诇讗 [讗驻讬诇讜 鈥� 诇驻讬 讛砖讬"诪] 讘讞专讟讛 讚讻讚讜 转讛讬转 谞诪讬 住讙讬, 讜驻讜转讞讬谉 诇讜 驻转讞 讛讬讬谞讜 讚谞砖讗诇讬谉 诇讛诐 讘讬谉 讘驻转讞, 讘讬谉 讘讞专讟讛, 讜讻谉 驻讬专砖讜 讘转讜住驻讜转, 讜讻谉 讻转讘 讛专诪讘"谉 谞专"讜 讘驻住拽讬 讛诇讻讜转讬讜. 讜专讗讬转讬 讘转砖讜讘讛 诇专讘 砖专讬专讗 讝"诇 讜专讘 讛讗讬 讝"诇, 讚讘讻诇 诪拽讜诐 砖讗诪专讜 讗讬谉 驻讜转讞讬谉 讘讞专讟讛 讗谞谉 讛讜讗 讚诇讗 驻转讞讬谞谉, 讛讗 驻转讞 讗讬讛讜 诇谞驻砖讬讛 砖专讬, 讜讗祝 诇诪拽爪转 讛诪驻专砖讬诐 专讗讬转讬 讻谉 讘诇砖讜谉 讛讝讛,  诇讗 驻转讞讬谉 诇讛讜 讗谞谉 讘讞专讟讬讛 讗诇讗 讛诐 注爪诪诐 讬讘拽砖讜 讞专讟讛. 讜拽讬讬诪讗 诇谉 讻专讘谞谉 讚讗诪专讬 讛讻讗 驻讜转讞讬谉 诇讜 讘讞专讟讛, 讜讗诐 谞讛讙 讛讬转专 拽讜讚诐 砖讬砖讗诇 讗讬谉 注讜谞砖讬谉 讗讜转讜, 讗诇讗 谞讝拽拽讬谉 诇讜 诪讬讚.


 [讙诪专讗:] 讛讬讻讬 讚诪讬 讻讚转谞讗 诪讬 砖谞讝专 讜注讘专 注诇 谞讝讬专讜转讜 讗讬谉 谞讝拽拽讬谉 诇讜, 注讚 砖讬谞讛讜讙 讗讬住讜专 讻讬诪讬诐 砖谞讛讙 讘讛诐 讛讬转专. 讻转讜讘 (讘转讜住驻讜转讗) [讘转讜住驻讜转 鈥� 注驻"讬 讛砖"诪] 讗讞讚 诪专讘谞讬 讛爪专驻转讬诐 讝"诇, 砖诪注砖讛 讘讗 诇驻谞讬 讛专讘, 讘讗讚诐 砖谞讚专 诪讻诇 驻讬专讜转, 讞讜抓 诪讚讙谉, 讜注讘专 注诇 谞讚专讜 (讛讜专讛) [诇讛讜专讜转 鈥� 诇驻讬 讛砖讬"诪] 砖谞讝拽拽讬谉 诇讜 诪讬讚, 讻讬讜谉 砖注谞讬谞讜 砖诇 讝讛 讻谉, 砖讗讬谞讜 讬讻讜诇 诇拽讬讬诐 诇谞讚专讜, 讜讻诇 砖讗转讛 诪讜住讬祝 注诇讬讜 讝诪谉 讬注讘讜专. 讜注讜讚 讚讛讬讬谞讜 诇讚讘专 诪爪讜讛, 砖讬诪注讟 讘诪诇讗讻转 砖诪讬诐, 讗讜 砖讬讛讗 讘诪讻砖讜诇 讻诇 讬诪讬讜 砖诇讗 讬讻诇 诇讬讝讛专 讘谞讚专讜. 讜诪讬讛讜 讜讚讗讬 爪专讬讱 诇讘拽砖 诇讜 驻转讞 讗讞专, 讜诇讗 驻讜转讞讬谉 讘讞专讟讛 讚讻讚讬 转讛讬转 (讻讜') [讻"讬 鈥� 诇驻讬 讛砖讬"诪] 谞讚专 注诇 讞专诐 讜注讘专 注诇 谞讝讬专讜转讜 砖讜讬诐 讛诐 注讚 讻讗谉, 讜讗讬谞讬 讬讜专讚 诇住讜祝 讚注转诐, 讘诪讛 砖讻转讘讜 讻讗谉 砖讗讬谉 驻讜转讞讬谉 讘讞专讟讛, 讜讗讬 诪砖讜诐 讚诪讞诪讬专讬谉 注诇讬讜 讻讗谉 讛讜讗讬诇 讜注讘专 [讝讜 鈥� 诇驻讬 讛砖讬"诪], 诇讗 砖诪注谞讜 诇讚讘专讬 讞讻诪讬诐 讘注讜讘专 讘谞讚专 讙诪讜专, 讬转专 诪谞讚专讬诐 讗诇讜, 讜转谞谉 讜讞讻诪讬诐 讗讜诪专讬诐 驻讜转讞讬谉 诇讜 驻转讞 诪诪拽讜诐 讗讞专.


讛讗讬 讘讬讚 讚讬谞讗 讚诪讝讚拽讬拽 诇讬讛 砖驻讬专 注讘讬讚. 驻讬专讜砖 砖讛讬讛 住讘讜专 诇驻专砖 讗讬谉 谞讝拽拽讬谉 诇讜, 讗讬谉 讗谞讜 诪讞讜讬讬讘讬诐 诇讬讝拽拽 诇讜 讻诪讜 讘砖讗专 谞讚专讬诐.





专讬讟讘"讗

谞讚专 讘讞专诐. 讙诐 砖讗诪专 讻讻专 讝讛 讘讞专诐 讜住转诪讜 诇讛讞诪讬专 讜讛讜讗 驻讬' 讗讞专 讝诪谉 讜讗诪专 诇讗 谞讚专转讬 讗诇讗 讘讞专诪讜 砖诇 讬诐 驻讬' 诪爪讜讚讜转 讚讙讬诐 讗讜 诪讛 砖诪讟讬诇讬谉 诪讛住驻讬谞讜转 诇讬诐 讻砖讛讜讗 住讜注专 诇讛拽诇 诪注诇讬讛诐 讜讻诇 砖讻谉 讗诐 讗诪专 诇讞专诪讬 讻讛谞讬诐 讜讛专讬 讛讜讗 谞讗诪谉 讻讚诪驻专砖 讜讗讝讬诇 讜讛讗 讻谉 讘讗讜诪专 讛"讝 讞专诐 讗讜 讛"讝 注诇讬 讻讞专诐 讜讻谉 讘讗讜诪专 讛"讝 注诇讬 讞专诐:



谞讚专 讘拽专讘谉 讜讗诪专 诇讗 谞转讻讜讜谞转讬 讗诇讗 砖讬讛讗 讝讛 注诇讬 讻拽专讘谉 讜讻拽专讘谉 砖诇 诪诇讻讬诐. 讗诪专 讛专讬 注爪诪讬 讗住讜专 注诇讬讱 讜讗诪专 诇讗 谞转讻讜讜谞转讬 讗诇讗 诇注爪诐 砖讛谞讞转讬 诇讬 讘讘讬转讬 诇讛讬讜转 谞讜讚专 讘讜:



谞讗诪谉 讘讻讜诇诐. 驻讬' 诇讛拽诇:



讜注诇 讻诇谉 讗讬谉 谞砖讗诇讬谉 诇讞讻诐. 诪驻专砖 讘讙诪' [讚祝 讻.] 讚讛"拽 讗讬谉 爪专讬讻讬谉 砖讗诇讛 诇讞讻诐 讜诪讜转专讬谉 讛谉 诪讗讬诇讬讛谉 讘诪讛 讚讘专讬诐 讗诪讜专讬诐 讘转"讞 讚诇讬讻讗 诇诪讬讞砖 讘讬讛 讚讗转讬 诇诪讬住专讱 讗讘诇 讘注"讛 讚讗转讬 诇诪"讚 讛"讝 讞讬讬讘 诇谞讛讜讙 讗讬住讜专 讘谞讚专讜 注讚 砖讬砖讗诇 讜讬转讬专讜 诇讜 讜诇讗 注讜讚 讗诇讗 砖讻砖讘讗讬谉 诇讬砖讗诇 注讜谞砖讬谉 讗讜转谉 讜诪驻专砖 讘讙诪专讗 砖讗诐 讛拽诇 讘谞讚专讜 诇谞讛讜讙 讘讜 讛讬转专 拽讜讚诐 砖讗诇讛 讗讬谉 诪转讬专讬谉 诇讜 注讚 (砖讬砖讗诇) 砖讬谞讛讙 讗讬住讜专 讘诪住驻专 讛讬诪讬诐 砖谞讛讙 讛讬转专:



讜诪讞诪讬专讬谉 注诇讬讜. 诪驻专砖 讘讙诪' 讚讗注"讙 讚讘谞讚专讬诐 讚注诇诪讗 诪转讬专讬谉 讘驻转讞 讞专讟讛 讛讻讗 讗讬谉 诪转讬专讬谉 诇讜 讗诇讗 讘驻转讞 讗讞专 讚讘专讬 专"诪:



讜讞讻"讗 驻讜转讞讬谉 诇讛诐 驻转讞 诪诪拽讜诐 讗讞专. 驻讬' 专讘谞谉 讗转专讜讜讬讬讛讜 驻诇讬讙讬 砖讗讬谉 注讜谞砖讬谉 讗讜转讜 诇谞讛讜讙 讗讬住讜专 讻讬诪讬诐 砖谞讛讙 讛讬转专 讻讬讜谉 砖讗讬谞讜 谞讚专 诪讛"转 讗讘诇 讘谞讚专 诪讛"转 诪讜讚讜 专讘谞谉 讚注讜谞砖讬谉 讜住讘专讬谉 谞诪讬 讚讗讬谉 诪讞诪讬专讬谉 讘讝讛 讬讜转专 诪砖讗专 谞讚专讬诐 砖诇讗 诇讛转讬专讜 讘驻转讞 讞专讟讛 讚讻讬讜谉 讚诪讚讬谞讗 诇讗 讘注讬 砖讜诐 驻转讞 讜诪诪讬诇讗 砖专讬 诪住转讬讬讛 讚谞爪专讻讬谞讬讛 砖讗诇讛. 讜驻转讞 诪诪拽讜诐 讗讞专 诇讗讜 讚讜拽讗 讗诇讗 讛"驻 砖讗讬谉 诪转讬专讬谉 诇讜 诪爪讚 砖讗讬谉 讛谞讚专 讻诇讜诐 讻驻讬专讜砖讜 讗诇讗 诪爪专讬讻讬谉 诇讜 讛转专讛 注"讬 驻转讞 讻砖讗专 谞讚专讬诐 讜讗驻讬' 讘驻转讞 讞专讟讛 砖讛讜讗 拽诇 讬讜转专 诪砖讗专 驻转讞讬诐 讚讞专讟讛 谞诪讬 驻转讞 讛讜讗 讻讚讘注讬谞谉 诇驻专讜砖讬 讘讗讬讚讱 驻专拽讬谉:



讙诪' 驻专讬砖 专讘 讬讛讜讚讛 讚讛"拽 讜讻讜'. 讻讘专 驻讬专砖谞讜讛 讘诪砖谞转讬谞讜 讜讛诇讻转讗 讻专讘谞谉 讚讘讛讗 讗讬谉 注讜谞砖讬诐 讗讜转诐 讜诇讗 诪讞诪讬专讬谉 注诇讬讛诐 讗讘诇 讘谞讚专讬诐 讚讗讜专讬讬转讗 注讜谞砖讬谉 讗讜转谉:



讻讚转谞讬讗 诪讬 砖谞讝专. 驻讬' 砖谞讚专 讘谞讝讬专 讜注讘专 注诇 谞讝讬专讜转讜 讗讬谉 谞讝拽拽讬谉 诇讜 诇讛转讬专讜 注"讬 砖讜诐 驻转讞 注讚 砖讬谞讛讜讙 讗讬住讜专 讗讞专 砖注讘专 注诇 谞讝讬专讜转讜 讻讬诪讬诐 砖谞讛讙 讛讬转专 讚讘专讬 专讘讬 讬讛讜讚讛 专讘讬 讬讜住讬 讗讜诪专 讘谞讝讬专讜转 诪讜注讟转 砖讗讬谞讛 讬讜转专 诪砖诇砖讬诐 讬讜诐 讗讘诇 讘谞讝讬专讜转 诪专讜讘讛 砖讛讬讗 讬讜转专 诪砖诇砖讬诐 讬讜诐 讗注"驻 砖谞讛讙 讛讬转专 讘注讘讬专讛 讻诪讛 讬诪讬诐 讚讬讜 诇拽谞住讜 诇谞讛讜讙 讗讬住讜专 砖诇砖讬诐 讬讜诐 讻住转诐 谞讝讬专讜转 砖讛讜讗 砖诇砖讬诐 讬讜诐 讜讻谉 讛诇讻讛:



讗诪专 专讘 讬讜住祝 讛讜讗讬诇 讜讗诪专讬 专讘谞谉 讚讘谞讚专讬诐 讚讗讜专讬讬转讗 讗讬谉 谞讝拽拽讬谉 诇讜. 注讚 砖讬谞讛讜讙 讗讬住讜专 讻讬诪讬诐 砖谞讛讙 讛讬转专 讗讜 砖诇砖讬诐 讬讜诐 讛讗讬 讘讬 讚讬谞讗 讚诪讝讚拽拽讬 诇讬讛 诇诪砖专讬讬讛 诪拽诪讬 讛讻讬 讗注"讙 讚讗讛谞讬 诇讗 注讘讚讬 砖驻讬专:



专讘 讗讞讗 讘专 讬注拽讘 讗诪专 诪砖诪转讬谞谉 诇讬讛 诇讛讛讜讗 讘讬 讚讬谞讗. 讜讻转讘 专讘讬谞讜 讝"诇 讚讛"讛 讚诪砖诪转讬谞谉 诇讛讛讜讗 讘"讚 讚诇讗 驻转讞 诇讛谞讬 谞讚专讬诐 讚诪转谞讬转讬谉 驻转讞 诪诪拽讜诐 讗讞专 讗诇讗 砖诪诇诪讚 讗讜转谉 砖讛谉 诪讜转专讬诐 注"讻 讜诪住转讘专讗 讚讛讗 讞诪讬专 讚诪砖诪转讬谞谉 诇讘"讚 讚注讘讚讜 讛讻讬 诇驻讬 砖谞讛讙讜 拽诇讜转 专讗砖 诇注诪讬 讛讗专抓 讘谞讚专讬诐 讜讛谞讜讚专 讗住讜专 注讚 砖讬转讬专讜讛讜 注"讬 驻转讞 讞专讟讛 讗讜 驻转讞 讗讞专 诪砖讗"讻 讘讗讬讚讱 讚砖专讜 诇讬讛 诇讗诇转专 诪拽诪讬 讚诇讬注谞砖讜讛 讚讛讬转专诐 讛讬转专 讜诪注谞砖讬谞谉 诇讘讬 讚讬谞讗:



讻转讜讘 讘转讜住' 讜讝"诇 诪注砖讛 讘讗讞讚 砖谞讚专 诪讻诇 驻讬专讜转 砖讘注讜诇诐 讞讜抓 诪讚讙谉 讜注讘专 注诇 谞讚专讜 讜讘讗 诇讬砖讗诇 诇驻谞讬 讛专讘 讜谞讝拽拽 诇讜 诇讗诇转专 [讜讛转讬专讜] 讜诇讗 讛讝拽讬拽讜 诇谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专 讜诇讻讗讜专讛 诇讗 讛讬讛 诇讬讛 诇讗讝讚拽讜拽讬 诇讬讛 讗驻讬' 诇专讘谞谉 讚讛讗 谞讚专讗 讚讗讜专讬讬转讗 讛讜讗 讗诇讗 砖讟注谞转 讛专讘 讛讬转讛 砖讗诐 讗转讛 诪讝拽讬拽讜 诇谞讛讜讙 讗讬住讜专 讗转讛 诪讻砖讬诇讜 砖讛专讬 谞讚专 讘讚讘专 砖讗"讗 诇讜 诇注诪讜讚 注诇讬讜 讜注讜讚 砖讗诐 诇讗 讬讛谞讛 诪驻讬专讜转 砖讘注讜诇诐 讬转专驻讛 讜住专 讻讞讜 讜诇讗 讬讜讻诇 诇讛转注住拽 讘诪诇讗讻转 砖诪讬诐 诇讻讱 谞讝拽拽 诇讜 诪讬讚 讗讱 讛讞诪讬专 注谞讬讜 讘诪拽讜诐 讛注讜谞砖 砖诇讗 诇讛转讬专讜 讘讞专讟讛 讗诇讗 讘拽砖 诇讜 驻转讞 诪诪拽讜诐 讗讞专 讜讛讞诪讬专 注诇讬讜 讘讻讱 诇驻讬 砖注讘专 注诇 谞讚专讜 讛讗 诇诪讬 砖诇讗 注讘专 注诇 谞讚专讜 讜讘讗 诇讬砖讗诇 注诇讬讜 驻讜转讞讬谉 诇讜 讘讞专讟讛 讚讛讻讬 拽讬"诇 讘驻专拽讬谉 讚诇拽诪谉 [讚祝 讻讘:]:





驻讬专讜砖 讛专讗"砖

诪转谞讬' 讗诇讗 讘讞专诪讜 砖诇 讬诐. 讚讻转讬讘 (拽讛诇转 讝壮:讻状讜) 讗砖专 讛讬讗 诪爪讜讚讬诐 讜讞专诪讬诐:



讛专讬 注爪诪讬 拽专讘谉. 讗住专 注爪诪讜 讻拽专讘谉 注诇 讞讘讬专讜:



注讜谞砖讬谉 讗讜转谉 讜诪讞诪讬专讬谉 注诇讬讛诐. 讘讙诪专讗 诪驻专砖:



驻讜转讞讬谉 诇讜 驻转讞 诪诪拽讜诐 讗讞专. 讻诇讜诪专 砖讗诇讛 爪专讬讱 讗讘诇 诇讗 注讜谞砖讬谉 讜诇讗 [谞"讗 讗诇讗] 诪讞诪讬专讬谉:



讙诪' 讘讚"讗 讘转"讞. 讚拽讬诐 诇谉 讘讙讜讜讬讛 讚诇讗 诪砖拽专:



讗讘诇 注"讛 砖讘讗 诇讬砖讗诇. 讻诇讜诪专 讘讗 诇驻谞讬 讛讞讻诐 讜讗"诇 讻讱 谞讚专转讬 讜讻讱 讛讬转讛 讻讜讜谞转讬 讻讚讬 砖讬讗诪专 诇讜 讛讞讻诐 砖讗讬谞讜 谞讚专 讜讗"爪 讛转专讛:



注讜谞砖讬谉 讗讜转讜 讜诪讞诪讬专讬谉 注诇讬讜. 讚诇讗 诪讛讬诪谞讬谞谉 诇讬讛 砖讻讱 讛讬转讛 讻讜讜谞转讜 讜讗讬谞讜 讘拽讬 讘转讜专转 谞讚专讬诐 讜讬专讗 砖诪讗 诇讗 讬讜讻诇 诇诪爪讜讗 驻转讞 砖讬转讬专 诇讜 讛讞讻诐 讜诇讻讱 诪砖拽专:



讚诇讗 驻转讞讬谞谉 诇讬讛 讘讞专讟讛. 诇讜诪专 诇讜 讻讚讜 转讛讬转 讗讜 诇讘讱 注诇讬讱:



讗诇讗 注讜谞砖讬谉 讗讜转讜 讛讬讻讬 讚诪讬 讻讚转谞讬讗 讻讜'. 讜诇讗 砖注讜谞砖讬谉 讗讜转讜 讬讜转专 诪砖讗专 谞讜讚专 讚讚讬谉 讝讛 讛讜讗 讘讻诇 谞讜讚专 砖注讘专 注诇 谞讚专讜 讗诇讗 拽诪"诇 讚讗注"讙 讚诇讗讜 谞讚专 讙诪讜专 讛讜讗 注讜谞砖讬谉 讗讜转讜:



诇讗讜 砖驻讬专 注讘讚. 讚诇讗 转讬诪讗 讻讬讜谉 讚讞讜诪专讗 讘注诇诪讗 讛讜讗 讗讬 注讘专 讜注讘讚 讘讬讛 诇讗 讙注专讬谞谉 讘讬讛 拽讗 诪砖诪注 诇谉 讚讙注专讬谞谉 讘讬讛 讜讗诪专讬谞谉 诇讬讛 讚诇讗讜 砖驻讬专 注讘讚 讜诪讬讛讜 诇讗 诪砖诪转讬谞谉 诇讬讛:



讗爪诇 讻讛谉 注诐 讛讗专抓 砖住讜驻讜 诇讛讗讻讬诇讱 转专讜诪讛. 讗讘诇 诪砖讜诐 讟讘诇 诇讬讻讗 诇诪讬讞砖 讚诪驻专讬砖 转专讜诪讛 讜讗讻讬诇 诇讛 讜讻谉 诪注砖专 诪驻专讬砖 诪诪谞讜 转专讜诪转 诪注砖专 讜诪注讻讘 讛诪注砖专 诇注爪诪讜:



讬专讗转讜 注诇 驻谞讬讻诐 讝讜 讛讘讜砖讛. 砖讻诇 讛讬专讗 诪转讘讬讬砖:



砖诇讗 注诪讚讜 讗讘讜转讬讜 注诇 讛专 住讬谞讬. 讻讬 诪砖诐 讬专砖讜 讛讘讜砖转:



诪驻谞讬 砖讛讜驻讻讬谉 讗转 砖诇讞谞诐. 诇砖诪砖 砖诇讗 讻讚专讻讛 讜诪讚讛 讻谞讙讚 诪讚讛 砖诪讟专讬讞 讗讜转讛 注诇 讗专讻讜讘讜转讬讛 诇驻讬讻讱 讛讘谞讬诐 谞讻讛 专讙诇讬诐:





讛诪讗讬专讬

诪讬 砖谞讝专 讜注讘专 注诇 谞讝讬专讜转讜 讜讘讗 诇讬砖讗诇 诇讛转讬专 诇讜 谞讝讬专讜转讜 讻讚讬 砖讬讗讻诇 讘讛讬转专 讗讬谉 谞讝拽拽讬谉 诇讛转讬专讜 注讚 砖讬谞讛讜讙 讗讬住讜专 讻讬诪讬诐 砖谞讛讙 讘讜 讛讬转专 讘讚"讗 讘谞讝讬专讜转 诪讜注讟 讜诪讻讜讜谉 砖诇 砖诇砖讬诐 讜谞讛讙 讘讛诐 讛讬转专 注砖专讛 讬诪讬诐 砖讗诐 讘讗 诇讛砖讗诇 讗讬谉 谞讝拽拽讬谉 诇讜 注讚 砖讬谞讛讜讙 注砖专讛 讬诪讬诐 讘讗讬住讜专 讗讘诇 讗诐 讛讬转讛 谞讝讬专讜转讜 诪专讜讘讛 讜注讘专 讘讛 讻诪讛 讚讬谉 砖讬谞讛讜讙 讗讬住讜专 砖诇砖讬诐 讬讜诐 讜谞讝拽拽 诇讜 讗讞专讬讛谉 讜讗诐 诇讗 谞讛讙 讗讬住讜专 讘注爪诪讜 讻砖讬注讜专讬谉 讗诇讜 讗讬谉 谞讝拽拽讬谉 诇讜 讜讻诇 讘讬转 讚讬谉 讛讚讬讜讟 砖讬讝拽拽 诇讜 专讗讜讬 诇谞讚讜转讜 讜讝讛讜 砖讗诪专讜 专讘 讗讞讗 讘专 讬注拽讘 讗诪专 诪砖诪转讬谞谉 诇讬讛 讜诪讻诇 诪拽讜诐 讬砖 诪驻专砖讬诐 讚专讘 讗讞讗 讘专 讬注拽讘 讗谞讝讬专 砖注讘专 拽讗讬 讻诇讜诪专 砖讗诐 诇讗 专爪讛 诇谞讛讜讙 讗讬住讜专 讘注爪诪讜 诪砖诪转讬谞谉 诇讬讛 讜诪讻诇 诪拽讜诐 讗注"驻 砖讘谞讝讬专 讛诇讻讛 讻谉 讘谞讚专讬诐 砖讘诪砖谞转谞讜 讗讬谉 讛诇讻讛 讻谉 讚专' 诪讗讬专 讛讜讗 讚拽讗诪专 讛讻讬 讜讛诇讻讛 讻专讘谞谉 讻诪讜 砖讘讬讗专谞讜 讘诪砖谞讛 讜诇注谞讬谉 驻转讞 讞专讟讛 讛诇讻讛 砖驻讜转讞讬谉 讘讞专讟讛 诇砖讬讟转谞讜 讻诪讜 砖讬转讘讗专 讜讗祝 诇讚注转 讛驻讜住拽讬诐 讗讬谉 驻讜转讞讬谉 讘讞专讟讛 专讗砖讜谞讬 讛讙讗讜谞讬诐 讻转讘讜 砖讗讬谉 讗谞讜 驻讜转讞讬诐 讗讘诇 讗诐 驻转讞 讛讜讗 诇注爪诪讜 诪讜转专:



讝讛 砖讘讬讗专谞讜 讘注讘专 注诇 谞讝讬专讜转讜 砖讗讬谉 谞讝拽拽讬谉 诇讜 注讚 砖讬谞讛讜讙 讗讬住讜专 讻讬诪讬诐 砖谞讛讙 讘讜 讛讬转专 讬专讗讛 砖讗祝 讘谞讚专讬诐 讻谉 砖诇讚注转 专讘讬 诪讗讬专 谞讗诪专讛 讗诇讗 讘谞讚专讬诐 砖讘诪砖谞转谞讜 讗讘诇 砖讗专 谞讚专讬诐 谞专讗讛 砖讛讚讬谉 讘讛诐 讻讱 讜诇讗 注讜讚 讗诇讗 砖讙讚讜诇讬 讛诪驻专砖讬诐 讻转讘讜 讘转砖讜讘转 砖讗诇讛 砖讘谞讚专讬诐 爪专讬讱 诇谞讛讜讙 讻讬诪讬诐 砖注讘专 砖诇讗 谞讗诪专 砖诇砖讬诐 讬讜诐 讗诇讗 讘谞讝讬专 砖住转诪讜 讻砖讬注讜专 讝讛 讗讘诇 讘谞讚专讬诐 诇讗 讗诇讗 砖讬砖 讞讜诇拽讬诐 诇讜诪专 砖诇讗 诇讛讞诪讬专 讘谞讚专讬诐 砖讗讬谉 讘讛诐 拽专讘谉 讬讜转专 诪讘谞讝讬专讜转 砖讬砖 讘讛 拽专讘谉 讜讗讬谉 讚讘专讬讛诐 谞专讗讬谉 讜诪讻诇 诪拽讜诐 讘转讜住驻讜转 讻转讘讜 砖讗讬专注 诇讛诐 诪注砖讛 讘讗讚诐 砖谞讚专 诪讻诇 驻讬专讜转 砖讘注讜诇诐 讞讜抓 诪讚讙谉 讜注讘专 注诇 谞讚专讜 讜讛讜专讜 诇讛讝拽拽 诇讜 诪讬讚 诇讛转讬专讜 砖诪讗讞专 砖讗讬谉 讬讻讜诇 诇拽讬讬诪讜 讻诇 砖讗转讛 诪讜住讬祝 注诇讬讜 讝诪谉 讬讜住讬祝 诇注讘讜专 讜谞诪爪讗讜 讻诇 讬诪讬讜 讘诪讻砖讜诇 讜讻诇 砖讻谉 讗诐 讛讜讗 诪转注住拽 讘讗讜诪谞讜转 砖诇 诪爪讜讛 砖诇讗 讬诪爪讗 诪诪注讟 讘诪诇讗讻转 砖诪讬诐 讗诇讗 砖讻转讘讜 砖诇讗 诇驻转讜讞 诇讜 讘讞专讟讛 讗诇讗 砖讬讘拽砖讜 诇讜 驻转讞:



谞讚专 讘谞讝讬专 讜讛讬讛 住讘讜专 砖讗讬谞讜 谞讚专 讜讛讬讛 谞讜讛讙 讛讬转专 讘注爪诪讜 讜讛讜专讜 诇讜 砖谞讚专 讛讜讗 讜讗祝 讛讜讗 诪讗讞专 砖讬讜讚注 砖讛讜讗 谞讚专 专讜爪讛 讘拽讬讜诪讜 诪谉 讛讚讬谉 讗讬谞讜 诪讜谞讛 讗诇讗 诪砖注讛 砖谞讝专 讗诇讗 诪讚讘专讬 住讜驻专讬诐 讞讬讬讘 讗祝 讘讝讛 诇谞讛讜讙 讗讬住讜专 讗讞专 讛砖诇诪转讜 讻讬诪讬诐 砖谞讛讙 讘讜 讛讬转专 注讚 砖讬砖诇讬诐 砖诇砖讬诐 诪讬讜诐 砖讛转讞讬诇 讘诪谞讛讙 讗讬住讜专 讜讗诐 谞讝讬专讜转 诪专讜讘讛 讛讜讗 讬谞讛讜讙 诪讬讛讗 砖诇砖讬诐 讬讜诐 诇转砖诇讜诐 诪讛 砖谞讛讙 讛讬转专 砖诇讗 讻讚讬谉:



讗注"驻 砖讗诪专讜 砖讛谞讚专讬诐 住讬讬讙 诇驻专讬砖讜转 讗讬谉 讛注谞讬谉 讗诇讗 讘诪讬 砖专讜讗讛 讘注爪诪讜 砖讬爪专讜 转讜拽驻讜 诇讗讬讝讜 注讘讬专讛 讜转讜拽祝 讘注爪诪讜 讜谞讜讚专 讗讜 谞砖讘注 诇讛谞爪诇 诪诪谞讛 讜诪讻诇 诪拽讜诐 讗诇 讬讛讗 讗讚诐 专讙讬诇 讘谞讚专讬诐 砖讛讚讘专 拽专讜讘 诇讘讗 诪讛诐 诇讬讚讬 诪注讬诇讛 讜讻谉 砖诪讛诐 讬讘讗 诇诪注讜诇 讘砖讘讜注讜转 砖讞诪讜专讜转 讬讜转专 砖讬砖 讘砖讙讙转谉 拽专讘谉 讜讻谉 讬讝讛专 讗讚诐 砖诇讗 诇讛转讞讘专 注诐 讛谞讘诇讬诐 讜讛讟驻砖讬诐 讜讬讜砖讘讬 拽专谞讜转 砖诇讗 讬诪砖讻讜讛讜 讘讞讘诇讬 砖讜讗 讜讘注讘讜转讜转 砖诇 驻专讬爪讜转 讜讻谉 讘讻诇 讞讘专讛 诪拽讜诇拽诇转 讻诇 讗讞讚 诇驻讬 注谞讬谞讜 讚专讱 讛注专讛 讗诪专讜 讗诇 转讛讗 专讙讬诇 讗爪诇 讬砖专讗诇 注诐 讛讗专抓 砖住讜驻讜 诇讛讗讻讬诇讱 讟讘诇讬诐 讜诇讗 讗爪诇 讻讛谉 注诐 讛讗专抓 砖住讜驻讜 诇讛讗讻讬诇讱 转专讜诪讛 讗诇 转专讘讛 砖讬讞讛 注诐 讛讗砖讛 砖住讜驻讱 讘讗 诇讬讚讬 讝诪讛 讜讻谉 讗诪专讜 讻诇 讛爪讜驻讛 讘谞砖讬诐 住讜祝 讘讗 诇讬讚讬 注讘讬专讛 讜讗驻讬诇讜 讘驻谞讜讬讛 讗住讜专 讜讻诇 讛诪住转讻诇 讘注拽讬讘讛 砖诇 讗砖讛 讗诐 讘讗砖转讜 讜砖诇讗 讘砖注转 谞讚转讛 讜讻讚讬 诇讞讘讘讛 诪讜转专 讜诇讗 住讜祝 讚讘专 讘注拽讬讘讛 讗诇讗 讗祝 讘诪讛 砖讻谞讙讚 讛注拽讘 专"诇 注讙讘讜转讬讛 讗讞专 砖讛讬讗 诇讘讜砖讛 讜讛讜诇讻转 讜讻谉 诇驻谞讬讛 讗诇讗 砖转讜驻住讛 讘讻谞讙讚 注拽讬讘讛 诪驻谞讬 砖住转诐 讛讚讘专讬诐 谞讗诪专讛 讘讗砖讛 砖诪讛诇讻转 诇讛 讜讗讚诐 爪讜驻讛 诇讛 诪讗讞专讬讛 讜讘讗砖转讜 谞讚讛 讗住讜专 讜专讗讜讬 诇讬注谞砖 讘讛 讘讘谞讬诐 砖讗讬谞诐 诪讛讜讙谞讬诐 讜讘讗砖讛 讗讞专转 讗驻讬诇讜 讘驻谞讜讬讛 讜讘砖讗讬谞讛 谞讚讛 讜砖诇讗 讻谞讙讚 讛注拽讘 讗住讜专 讗驻讬诇讜 讘讗爪讘注 拽讟谞讛 讗诇讗 砖讘诪拽讜诐 讗讞讚 讛转讬专讜 诇讛住转讻诇 讘驻谞讬 讻诇讛 讻诇 砖讘注讛 讻讚讬 诇讞讘讘讛 注诇 讘注诇讛 讜讻诇诇 讛讚讘专讬诐 讬讛讗 诪住讜讛 讛讘砖转 注诇 诪爪讞讜 转诪讬讚 讚专讱 讛注专讛 讗诪专讜 讘注讘讜专 转讛讬讛 讬专讗转讜 注诇 驻谞讬讻诐 讝讜 讘讜砖讛 诇讘诇转讬 转讞讟讗讜 诪诇诪讚 砖讛讘讜砖讛 诪讘讬讗讛 诇讬讚讬 讬专讗转 讞讟讗 诪讻讗谉 讗诪专讜 住讬诪谉 讬驻讛 诇讗讚诐 砖讛讜讗 讘讬讬砖谉 讜讻诇 诪讬 砖诪转讘讬讬砖 诇讗 讘诪讛专讛 讛讜讗 讞讜讟讗 讜讻诇 砖讗讬谉 诇讜 讘砖转 驻谞讬诐 讘讬讚讜注 砖诇讗 注诪讚讜 讗讘讜转讬讜 注诇 讛专 住讬谞讬:





转讜住驻讜转 专讬"讚

驻讬住拽讗 讜讞讻"讗 驻讜转讞讬谉 诇讜 驻转讞 诪诪拽讜诐 讗讞专. 驻讬' 讙诐 讝讛 诪转驻讬砖 讻讗砖讝专 驻讬专砖转讬 诇注讬诇 砖诇讗 讬讗诪专讜 诇讜 讗讬谉 讝讛 谞讚专 讗诇 讗诪专讗讬谉 诇讜 砖讛讜讗 谞讚专 讜驻讜转讞讬谉 诇讜 驻转讞 讘讞专讟讛 讻诪讜 砖注讜砖讬谉 诇谞讚专讬诐 讙诪讜专讬谉:





砖讬讟讛 诪拽讜讘爪转

诪转谞讬' 讜讻谉 讗诐 谞讚专 讘拽专讘谉 讚讗诪专 讻讻专 讝讛 注诇讬 拽专讘谉 讜讗诪专 诇讗 谞讚专转讬 讘拽专讘谞讜转 砖诪讬诐 讗诇讗 讘拽专讘谞讜转 诪诇讻讬诐. 诪谞讞讜转 讜转砖讜专讜转 砖诪讘讬讗讬谉 诇驻谞讬 诪诇讻讬诐 诇讛拽讘讬诇 驻谞讬讛诐 讚诪谞讞讛 讗讬拽专讬讗 转拽专讜讘转讗 讘诇砖讜谉 讗专诪讬 讚讻转讬讘 拽讞 谞讗 讗转 讘专讻转讬 讜诪转专讙诪讬谞谉 拽讘诇 讻注谉 转拽专讜讘转讬. 讜讛诪转驻讬住 讘讗讜转谉 拽专讘谞讜转 诇讗讜 讛转驻住讛 讛讬讗 讚讛讗 诇讬转 讘讛讜 拽讚讜砖讛 讻诇诇. 注诇 讻讜诇谉 讗讬谉 谞砖讗诇讬谉. 讜讛讗 讚讗诪专讬谞谉 讘驻专拽 讗专讘注讛 谞讚专讬诐 讚诇讗 诪砖转讘注 讗讬谞讬砖 讗讚注转讬讛 讚谞驻砖讬讛 讛谞讬 诪讬诇讬 诇讗驻讜拽讬 诪讬诇讬 讚砖讬谞讜讬讗 讚诇讗 讻诇 讻诪讬谞讬讛 讻讙讜谉 (讚讗讬转讬') 专讗讬转讬 谞讞砖 讻拽讜专讜转 讘讬转 讛讘讚 讜讻注讜诇讬 诪爪专讬诐. 讗讘诇 讛谞讬 讚诇讗讜 诪讬诇讬 讚砖讬谞讜讬讗 爪讬讬转讬谞谉 诇讬讛. 砖讬讟讛. 讜讛专讗"诐 讝"诇 转讬专抓 讜讝"诇: 讗讬谉 谞砖讗诇讬谉 注诇讬讛诐. 讗讬谉 诪爪专讬讻讬谉 讛谞讜讚专 诇讘讗 诇驻谞讬 讞讻诪讬诐 诇讛转讬专 谞讚专讜. 讜讗诐 谞砖讗诇 讜讻讜' 讘讙诪专讗 诪拽砖讬 专讬砖讗 诇住讬驻讗. 讜讛讗 讚讗诪专 诇拽诪谉 驻专拽 讗专讘注讛 谞讚专讬诐 讚讗讬谉 诪砖讘讬注讬谉 讛讗讚诐 注诇 讚注转讜 讛谞讬 诪讬诇讬 诇讗驻讜拽讬 诪诪讜谞讗. 注讚 讻讗谉.  


讜诪讞诪讬专讬谉 注诇讬讛谉. 讚诇讗 驻转讞讬谞谉 讘讞专讟讛 诇讜诪专 讛讜讗讬诇 讜讗转讛 诪转讞专讟 讘讜 诇讗 讬讛讬讛 谞讚专 讗诇讗 诪注讬讬谞讬谉 讘注讬拽专讜 砖诇 谞讚专 讗诐 讬砖 诇诪爪讜讗 讚讘专 拽诇拽讜诇 讘讜 砖讛讬讛 谞诪谞注 诪诇谞讚讜专 注诇 讬讚讜 讗讬诇讜 讛讬讛 谞讝讻专 讘讜 讘砖注转 谞讚专讜 驻讜讟专讬谉 讗讜转讜 讚诇讗 讛讜讬 谞讚专 讜讗诐 诇讗讜 讗讬谉 诪转讬专讬谉 讗讜转讜. 讜讞讻诪讬诐 讗讞诪专讬 讜讚讗讬 讛讜讗 讚诪讞诪讬专讬谉 注诇讬讬讛讜 讻讚讘专讬 专' 诪讗讬专 讚诇讗 驻转讞讬谞谉 讘讞专讟讛. 讛讙"讛: 讚讬讛讘讬谞谉 诇讛讜 讞讜诪专 谞讚专讬诐 讞诪讜专讬诐 诇讛爪专讬讻讜 驻转讞 讚拽住讘专讬 讗讬谉 驻讜转讞讬谉 讘讞专讟讛. 注讜讚 讬砖 诇讜诪专 讚讙诐 讞讻诪讬诐 讗讬转 诇讛讜 讘注诇诪讗 讚驻讜转讞讬谉 讘讞专讟讛 讘谞讚专 讙诪讜专 讗讘诇 讘讛讗讬 讗讬谉 驻讜转讞讬谉 讻讚讬 诇讛讞诪讬专 注诇讬讜 砖诇讗 讬专讙讬诇. 砖讬讟讛. 讜讻谉 讻转讘 讛专讗"诐 讝"诇 讜讝"诇: 讜讞讻诪讬诐 讗讜诪专讬诐 驻讜转讞讬谉 诇讜 讗讘诇 讗讬谉 注讜谞砖讬谉. 讜拽住讘专讬 驻讜转讞讬谉 讘讞专讟讛 砖谞讞诪讬专 注诇讬讜 砖诇讗 讬拽诇 专讗砖讜 诇讛讬讜转 专讙讬诇 讘谞讚专讬诐. 讗讬 谞诪讬 谞讜讻诇 诇驻专砖 讚拽住讘专讬 专讘谞谉 讚讗驻讬诇讜 讘谞讚专 讙诪讜专 讗讬谉 驻讜转讞讬谉 讘讞专讟讛 讜诪讜讚讬诐 专讘谞谉 诇专' 诪讗讬专 讚讬砖 注诇讬讛谉 诇讛讞诪讬专 讻谞讚专 讙诪讜专 砖爪专讬讱 诇讘拽砖 驻转讞 诪诪拽讜诐 讗讞专 讜驻诇讬讙讬 注诇讬讛 讚讗讬谉 注讜谞砖讬谉. 讜诪诇诪讚讬谉 讗讜转谉. 讻诇讜诪专 诪讛 砖讗谞讜 诪讞诪讬专讬谉 诇诇诪讚 讗讜转诐 砖诇讗 讬专讙讬诇讜 诇注砖讜转 讻谉. 讜讬砖 诪驻专砖讬诐 讚讞讻诪讬诐 诇讛讞诪讬专 拽讗转讜 讜讗专讬砖讗 拽讬讬诪讬 讚讗诪专 专' 诪讗讬专 讗讬谉 爪专讬讻讬谉 砖讗诇讛 讜诪讜拽诪讬谞谉 诇讛 讘转诇诪讬讚 讞讻诐 讜讗诪专讜 专讘谞谉 讚诇转诇诪讬讚 讞讻诐 谞诪讬 驻讜转讞讬谉 诇讜 讜讗讬谉 诪转讬专讬谉 诇讜 讘诇讗 讞专讟讛 讜诪讬讛讜 诪拽讬诇讬谉 讘讛讗 讚讗谞讜 驻讜转讞讬谉 诇讜 讘讞专讟讛 讜讗讬诇讜 注诐 讛讗专抓 爪专讬讱 砖讬驻转讞 注爪诪讜 诇讜 讜诇讗 讗谞讜. 注讚 讻讗谉. 


讜诪讞诪讬专讬谉 注诇讬讜. 讚诇讗 驻转讞讬谞谉 诇讬讛 讘讞专讟讛 讗诇讗 爪专讬讻讬谉 驻转讞 讛讬转专 讚讗讚注转讗 讚讛讻讬 诪讬 谞讚专转. 讜讞讻诪讬诐 讗讜诪专讬诐 驻讜转讞讬谉 诇讜 驻转讞 诪诪拽讜诐 讗讞专. 讬砖 诪驻专砖讬诐 驻讜转讞讬谉 诇讜 驻转讞 讜诇讗 讘讞专讟讛 讜讻讚讘专讬 专' 诪讗讬专 讗诇讗 砖讘讗讜 诇讛拽诇 砖讗讬谉 注讜谞砖讬谉 讗讜转诐 讘谞讚专讬诐 讗诇讜 讗诇讗 讘谞讚专 讙诪讜专. 讜讛拽砖讜 讘转讜住' 注诇 驻讬专讜砖 讝讛 讚讗诐 讻谉 讛讻讬 讛讜讛 诇讬讛 诇诪讬转谞讬 讜讞讻诪讬诐 讗讜诪专讬诐 讗讬谉 注讜谞砖讬谉 讗讜转诐 讚讛讗 诇讗 驻诇讬讙讬 专讘谞谉 讗诇讗 讘讛讗. 注诇 讻谉 讬砖 诇驻专砖 讚讞讻诪讬诐 讗讻讜诇讛 诪讬诇转讗 驻诇讬讙讬 讚讗讬谉 注讜谞砖讬谉 讗讜转诐 诇驻讬 砖讗讬谉 注讜谞砖讬谉 讗诇讗 讘砖诇 转讜专讛 讗讘诇 讘谞讚专讬诐 讗诇讜 诇讗. 讜讻谉 讗讬谉 诪讞诪讬专讬谉 注诇讬讛诐 诇讘拽砖 驻转讞讬诐 讚讗讚注转讗 讚讛讻讬 诪讬 谞讚专转 讗诇讗 讗驻讬诇讜 讘讞专讟讛 讚讻讚讜 转讛讬转 谞诪讬 住讙讬 讜驻讜转讞讬谉 诇讜 驻转讞 讛讬讬谞讜 讚谞砖讗诇讬诐 诇讛诐 讘讬谉 讘驻转讞 讘讬谉 讘讞专讟讛. 讜讻谉 驻讬专砖讜 讘转讜住' 讜讻谉 讻转讘 谞诪讬 讛专诪讘"谉 谞专"讜 讘驻住拽讬 讛诇讻讜转讬讜. 讜专讗讬转讬 讘转砖讜讘讛 诇专讘讬谞讜 砖专讬专讗 讝"诇 讜专讘讬谞讜 讛讗讬 讝"诇 讚讘讻诇 诪拽讜诐 砖讗诪专讜 讗讬谉 驻讜转讞讬谉 讘讞专讟讛 讗谞谉 讛讜讗 讚诇讗 驻转讞讬谞谉 讛讗 驻转讞 讗讬讛讜 诇谞驻砖讬讛 砖专讬. 讜讗祝 诇诪拽爪转 讛诪驻专砖讬诐 专讗讬转讬 讻谉 讘诇砖讜谉 讛讝讛 讚诇讗 驻转讞讬谞谉 诇讛讜 讗谞谉 讘讞专讟讛 讗诇讗 讛谉 注爪诪谉 讬讘拽砖讜 讞专讟讛. 讜拽讬讬诪讗 诇谉 讻专讘谞谉 讚讗诪专讬 讛讻讗 驻讜转讞讬谉 诇讜 讘讞专讟讛. 讜讗诐 谞讛讙 讛讬转专 拽讜讚诐 砖讬砖讗诇 讗讬谉 注讜谞砖讬谉 讗讜转讜 讗诇讗 谞讝拽拽讬谉 诇讜 诪讬讚. 讛专砖讘"讗 讝"诇. 讜讻谉 讻转讘 讛专谞讘"讬 讝"诇 讜讝讛 诇砖讜谞讜: 讜诪讞诪讬专讬谉 注诇讬讛谉. 诪驻专砖 讘讙诪专讗 砖诇讗 讬驻转讞讜 诇讜 讘讞专讟讛 讗诇讗 讗讬谉 诪转讬专讬谉 诇讜 讗诇讗 讗诐 讻谉 讬诪爪讗 驻转讞 诇谞讚专讜. 讜驻讬专讜砖 讞专讟讛 砖讛讜讗 讗讜诪专 砖注诇 讬讚讬 讻注住 谞讚专 讜注讻砖讜 砖讗讬谉 诇讜 讗讜转讜 讻注住 讛讜讗 诪爪讟注专 注诇 砖谞讚专 讜诪转讞专讟 诪注讬拽专讜 讜讗诪专 砖讗讬诇讜 讛讬讛 诇讘 讝讛 注诇讬讜 诇讗 讛讬讛 谞讜讚专. 讜驻讬专讜砖 驻转讞 砖讬讗诪专 讗讬诇讜 谞转转讬 讗转 诇讘讬 讻砖谞讚专转讬 砖注谞讬谉 讝讛 砖诇 谞讝拽 讗讜 砖诇 爪注专 讗讜 砖诇 讛驻住讚 讛讬讛 讘讚讘专 砖谞讚专转讬 注诇讬讜 诇讗 讛讬讬转讬 谞讜讚专. 讜诪驻谞讬 砖讛讬转专 讛讞专讟讛 讛讜讗 拽诇 讬讜转专 诪讛讬转专 讛驻转讞 砖诇讗 讻诇 讛驻转讞讬诐 砖讜讬谉 讻诪讜 砖讬转讘讗专 讘驻专拽讬诐 讚诇拽诪谉 拽讗诪专 专' 诪讗讬专 砖诪讞诪讬专讬谉 注诇 注诐 讛讗专抓 砖诇讗 诇驻转讜讞 诇讜 讘讞专讟讛 讻诇讜诪专 砖诇讗 诇讛转讬专 诇讜 讘讞专讟讛. 讜注讜讚 谞讗专讬讱 砖诐 讘注讝专 讛' 讘注谞讬谉 讛讞专讟讛 讜讛驻转讞. 讜讞讻诪讬诐 讗讜诪专讬诐 驻讜转讞讬谉 诇讜 驻转讞 诪诪拽讜诐 讗讞专. 驻讬专讜砖 讞讻诪讬诐 驻诇讬讙讬 讗讚专' 诪讗讬专 讘转专转讬 讞讚讗 讚讗讬谉 注讜谞砖讬谉 注诇讬讛谉 讗祝 注诇 驻讬 砖注讘专讜 注诇讬讛诐 拽讜讚诐 砖讗诇讛 讚讚讜拽讗 讘诪讗谉 讚注讘专 讗谞讚专 讚讗讜专讬讬转讗 讛讜讗 砖注讜谞砖讬谉 注诇讬讜 诇谞讛讜讙 讗讬住讜专 讻讬诪讬诐 砖谞讛讙 讘讛谉 讛讬转专 讜诇讗 讘讗诇讜. 讜注讜讚 砖讗驻讬诇讜 讘讞专讟讛 诪转讬专讬谉 诇讜 讜讗讬谉 诪讞讝专讬谉 注诇 讛驻转讞. 讜诇砖讜谉 驻讜转讞讬谉 诇讜 驻转讞 诪诪拽讜诐 讗讞专 讚拽讗诪专讬 专讘谞谉 诇讗讜 讚讜拽讗 讗诇讗 诇讜诪专 砖讗讬谉 诪转讬专讬谉 诇讜 诪爪讚 砖讗讬谉 讛谞讚专 讻诇讜诐 讚讜讚讗讬 讗讬谉 诪讙诇讬谉 诇讜 讝讛 讗诇讗 讻诇讜诪专 爪专讬讱 讛讜讗 讛讬转专 诪爪讚 讗讞专 讜讛讬讬谞讜 讗驻讬诇讜 讘爪讚 讞专讟讛 讚诇讘讱 注诇讱 讻讚讗讬转讗 诇拽诪谉. 注讚 讻讗谉. 


讜诪诇诪讚讬谉 讗讜转诐. 讻诇讜诪专 讘讬谉 砖讛讬讛 转诇诪讬讚 讞讻诐 讗讜 注诐 讛讗专抓 讙讜注专讬谉 讘讛谉 讜诪诇诪讚讬谉 讗讜转诐 砖诇讗 讬谞讛讙讜 诪谞讛讙 讝讛 讘讬谞讬讛诐 讜诇讗 讬讛讬讜 谞讜讚专讬诐 讚专讱 砖讞讜拽 讜讛转讜诇. 讛专讬"抓 讝"诇: 


讙诪' 砖讘讗 诇讬砖讗诇. 讻住讘讜专 砖讛讜讗 谞讚专 注讜谞砖讬谉 讜讻讜'. 讜讚讜拽讗 砖讘讗 诇讬砖讗诇 讗讘诇 诇讻转讞诇讛 诇讗. 讛讙"讛 讗诐 诇讗 讘讗 诇讬砖讗诇 诪注爪诪讜 讗讬谉 讻讜驻讬谉 讗讜转讜 砖讬讘讗 诇讬砖讗诇 讜讗讬谉 注讜谞砖讬谉 讗讜转讜 讚诪讗讞专 砖诇讗 讘讗 诇讬砖讗诇 讬砖 诇讜诪专 砖讬讜讚注 讛讜讗 砖讗讬谉 讛谞讚专 讻诇讜诐 讜诇讗 讬讘讗 诇讟注讜转 诇讛讬讜转 专讙讬诇 讘谞讚专 讙诪讜专. 讜诇讬砖谞讗 讚诪转谞讬转讬谉 讚讬讬拽 讚拽转谞讬 讗诐 谞砖讗诇讜 讚诪砖诪注 讗讬谉 注讜谞砖讬谉 讗诇讗 讘讘讗 诇讬砖讗诇. 讘砖诇诪讗 诪讞诪讬专讬谉 注诇讬讜 讛讬讬谞讜 讞讜诪专讗 讚诇讗 驻转讞讬谞谉 诇讬讛 讘讞专讟讛 讻讚驻专讬砖谞讗 诇讬讛 讘诪转谞讬转讬谉 讚诇讗 砖讗讬诇谞讗 诇讬讛 讻诇讜诐 讗转讛 诪转讞专讟 讻讱 讛讜讗讬诇 讜讗转讛 诪转讞专讟 讻讱 诇讗 讬讛讗 谞讚专 讜讛讬讬谞讜 驻转讬讞转 拽讜诇讗. 讗讘诇 诪讞诪讬专讬谉 注诇讬讜 诇诪爪讜讗 驻转讞 诪诪拽讜诐 讗讞专 讜诇讜诪专 讗讚注转讗 讚讛讻讬 诪讬 谞讚专转 讜驻注诪讬诐 砖诇讗 讬讜讻诇 诇诪爪讜讗. 砖讬讟讛. 讜讻转讘 注讜讚 讛专讬"抓 讝"诇: 讜讛讜讗 讛讚讬谉 讗诐 讬讗诪专 讛讜讗 诪注爪诪讜 讛讞专讟讛 讘诇讗 砖讗诇讛 讗讬谉 诪转讬专讬谉 诇讜 注讚 讻讗谉. 讜注讬讬谉 讘讛专砖讘"讗 讝"诇 讘驻讬专讜砖 诪转谞讬转讬谉 讘讚讘讜专 讛诪转讞讬诇 讜诪讞诪讬专讬谉 注诇讬讜. 


讗讬谉 爪专讬讻讬谉 砖讗诇讛. 讗讬谉 讻讜驻讬谉 讗讜转谉 诇讘讗 诇讬砖讗诇 注诇讬讜. 讗讘诇 讗诐 讘讗 注诐 讛讗专抓 诪注爪诪讜 诇讬砖讗诇 注讜谞砖讬谉 讜诪讞诪讬专讬谉 讻诪讜 砖讗驻专砖. 讘砖诇诪讗 诪讞诪讬专讬谉 注诇讬讜 讚诇讗 驻转讞讬谞谉 诇讬讛 讘讞专讟讛. 诇讜诪专 诪转讞专讟 讗转讛 砖诇讗 讛讬讬转 专讜爪讛 砖讬讛讗 讛谞讚专 讛讝讛 注诇讬讱 讻诇诇 诪转讞诇讛 讗诇讗 讛诐 讬讘拽砖讜 诪注爪诪谉 驻转讞 讗讜 讞专讟讛. 讜讞讻诪讬诐 讗讜诪专讬诐 驻讜转讞讬谉 诇讜 驻转讞 诪诪拽讜诐 讗讞专 砖诇讗 讬驻转讞讜 诇讜 讘谞讚专 注爪诪讜 诇讜诪专 诇讜 讗讬诇讜 讬讚注转 砖讞讻诪讬诐 讗讜住专讬谉 诇讱 诪讬 谞讚专转 讚讻讬 讗讜诪专 诇讗 讛讬讬转讬 谞讜讚专 诇讗 诪讛讬诪谞讬谞谉 诇讬讛 讜谞讞诪讬专 注诇讬讜 讻讗讬诇讜 谞讚专 诪讚注转 诇砖诐 谞讚专 讙诪讜专. 讜拽诇 诇讬讬砖讘讜 诇砖谞讬 讛驻讬专讜砖讬谉 砖驻讬专砖转讬 讘诪砖谞讛. 


诇讗讜 砖驻讬专 注讘讬讚. 砖讛讬讬转讬 住讘讜专 讜讻讜' 讻讻转讜讘 讘讛专"谉 讝"诇. 讜讬砖 诪驻专砖讬诐 讚专讘 讬讜住祝 诇讗 讘讗 讗诇讗 诇讗驻讜拽讬 诪讚专讘 讗讞讗 讚讗诪专 诪砖诪转讬谞谉 诇讬讛 诇讗讜转讜 讘讬转 讚讬谉 讜讛讜讗 讗诪专 讚讜讚讗讬 诇讗讜 砖驻讬专 注讘讚 讗讘诇 诇讗 诪砖诪转讬谞谉 诇讬讛. 讛专讗"诐 讝"诇. 
讛讜讗讬诇 讜讗诪专讜 讚讛讬讻讗 讚注讘专 注诇 谞讝讬专讜转讜 讗讬谉 谞讝拽拽讬谉 诇讜 注讚 砖讬谞讛讙 诇讗 注讘讬讚 砖驻讬专 讜讘注讬 爪讜专讘讗 诪专讘谞谉 诇讗讝讛专讬 讘讬讛 讚诇讗 诇讬讝讚拽拽 诇讬讛. 诪砖诪转讬谞谉 诇讬讛 诇讛讛讜讗 讚诪讝讚拽讬拽 诇讬讛. 砖讬讟讛. 讜讛专讬"抓 讝"诇 讻转讘 讜讝"诇: 讘讬 讚讬谞讗 讚诪讝讚拽讬拽 诇讗 砖驻讬专 注讘讬讚 讜诪讜讚讬注讬谉 诇讜 砖讞讟讗. 诪砖诪转讬谞谉 诇讬讛 诇讗 讚讬 诇讘讚 讘讛讜讚注转 讞讟讗讜 讗诇讗 讗驻讬诇讜 砖诪讜转讬 谞诪讬 诪砖诪转讬谞谉 诇讬讛. 讜诇砖讜谉 讛专"诐 砖讻转讘 讘讝讛 驻专拽 讚' 诪讛诇讻讜转 谞讝讬专讜转 讻讱 讛讜讗: 讻诇 讘讬转 讚讬谉 砖谞讝拽拽讬谉 诇讝讛 讜讻讬讜爪讗 讘讜 讜诪讜讚讬注讬诐 诇讗诇讜 砖诪讝诇讝诇讬诐 讘谞讚专讬诐 砖讗讬谞谉 讞讬讬讘讬谉 诪谉 讛转讜专讛 讗讜 砖讬讜专讜 注诇讬讛谉 诇讛拽诇 讗讜 砖讬驻转讞讜 诇讛诐 驻转讞 诪谞讚讬谉 讗讜转讜 讘讬转 讚讬谉 讛讛讚讬讜讟. 注讚 讻讗谉. 讜讻转讘 专讘讬谞讜 讝爪"诇: 讜讛讜讗 讛讚讬谉 诇诪讗谉 讚诇讗 驻转讞 诇讬讛 诇讛谞讬 谞讚专讬诐 驻转讞 讜讻讜' 讻讻转讜讘 讘讛专"谉 讝"诇. 驻讬专讜砖 讘谞讚专讬诐 讗诇讜 讛砖谞讜讬讬谉 讘住讬驻讗 讚诪转谞讬转讬谉 讚砖讜诪注讬谉 驻讬专讜砖谉 诇讛拽诇 讗诐 讙讬诇讛 讞讻诐 讗转 注诐 讛讗专抓 砖讬讘讗 诇讬砖讗诇 诇驻谞讬讜 注诇讬讛谉 砖讗讬谞讜 爪专讬讱 砖讗诇讛 诪砖诪转讬谞谉 诇讬讛 诇讛讛讜讗 讘讬 讚讬谞讗 诪驻谞讬 砖注砖讛 砖诇讗 讻专爪讜谉 讞讻诪讬诐. 注讚 讻讗谉. 
讻转讜讘 讘转讜住驻讜转 讗讞讚 诪专讘谞讬 讛爪专驻转讬诐 讝"诇 砖诪注砖讛 讘讗 诇驻谞讬 讛专讘 讘讗讚诐 砖谞讚专 诪讻诇 驻讬专讜转 讞讜抓 诪讚讙谉 讜注讘专 注诇 谞讚专讜 讜讛讜专讛 砖谞讝拽拽讬谉 诇讜 诪讬讚 讻讬讜谉 砖注谞讬谞讜 砖诇 讝讛 砖讗讬谞讜 讬讻讜诇 诇拽讬讬诐 诇谞讚专讜 讜讻诇 砖讗转讛 诪讜住讬祝 注诇讬讜 讝诪谉 讬讜住讬祝 诇注讘讜专. 讜注讜讚 讚讛讬讬谞讜 诇讚讘专 诪爪讜讛 砖讬诪注讟 讘诪诇讗讻转 砖诪讬诐 讗讜 砖讬讛讗 讘诪讻砖讜诇 讻诇 讬诪讬讜 砖诇讗 讬讻讜诇 诇讬讝讛专 讘谞讚专讜. 讜诪讬讛讜 讜讚讗讬 爪专讬讱 诇讘拽砖 诇讜 驻转讞 讗讞专 讜诇讗 驻转讞讬谞谉 讘讞专讟讛 讚讻讚讜 转讛讬转 讻讬 谞讚专 讘讞专诐 讜注讘专 注诇 谞讝讬专转讜 砖讜讬诐 讛诐. 注讚 讻讗谉. 讜讗讬谞讜 讬讜专讚 诇住讜祝 讚注转诐 讘诪讛 砖讗诪专讜 讻讗谉 砖讗讬谉 驻讜转讞讬谉 讘讞专讟讛 讚讛讗 拽讬讬诪讗 诇谉 讻诪讗谉 讚讗诪专 讘注诇诪讗 驻讜转讞讬谉 讘讞专讟讛. 讜讗讬 诪砖讜诐 讚诪讞诪讬专讬谉 注诇讬讜 讻讗谉 讛讜讗讬诇 讜注讘专 讝讜 诇讗 砖诪注谞讜 诇讚讘专讬 讞讻诪讬诐 讘注讜讘专 讘谞讚专 讙诪讜专 讬转专 诪谞讚专讬诐 讗诇讜 讜转谞谉 讜讞讻诪讬诐 讗讜诪专讬诐 驻讜转讞讬谉 诇讜 驻转讞 诪诪拽讜诐 讗讞专. 讛专砖讘"讗 讝"诇: 


讛讻讬 讙专住讬谞谉 砖住讜驻讱 诇诪注讜诇 讘砖讘讜注讜转. 讙诐 讘砖讘讜注讜转 砖讬讬讱 诪注讬诇讛 砖讞诪讜专讜转 诪谞讚专讬诐 讻讚讗诪专讬谞谉 诇注讬诇 讚讻转讬讘 讘讛讜 诇讗 讬谞拽讛. 砖住讜驻讱 诇讛讗讻讬诇 转专讜诪讛. 讗讘诇 讟讘诇 诇讗 专爪讛 诇讜诪专 砖讗讬谉 诇讻讛谉 砖讚讜转. 讗祝 注诇 驻讬 砖讗住讜专 诇讬转谉 转专讜诪讛 诇讻讛谉 注诐 讛讗专抓 讚讻讬讜谉 讚讗讬谞讜 诪讞讝讬拽 讘转讜专讛 讗讬谉 诇讜 诪谞转 砖诪讗 讘讗拽专讗讬 讬转谞讜 诇讜 (诪谉 讛讗诐) 讗讜 讬拽谞讛 讗讜转讛 诇驻讬 砖讛讬讗 讘讝讜诇 讬讜转专 诪谉 讛讞讜诇讬谉. 讜讙诐 讻讛谉 讞讘专 讗住讜专 驻谉 讬讗讻讬诇谞讜 转专讜诪讛 讟诪讗讛 砖诪讙注讜 讟诪讗. 注诐 讛讗砖讛. 讜讗驻讬诇讜 诪爪专讻讬讜 讻讬 讛讛讜讗 讚注讬专讜讘讬谉 讘专' 讬讜住讬 讛讙诇讬诇讬 讚讗诪专 讘讗讬 讝讜 讚专讱 诇诇讜讚 讜讙注专 讘讜 讘专讜专讬讛 砖讛讬讛 诇讜诪讚 讘讗讬 讝讜 诇诇讜讚. 讻诇 讛爪讜驻讛 讘谞砖讬诐 专讙讬诇 诇爪驻讜转 讘讛谉. 讗诪专 专讘 讬讜住祝 讘讗砖转讜 谞讚讛. 讛讜爪专讻讜 诇讜诪专 讻谉 讚讗讬诇讜 讘砖讗专 谞砖讬诐 诪讜谞砖诪专转 诪讻诇 讚讘专 专注 谞驻拽讗 诇谉 讘注"讝. 注拽讘讛 专爪讜谞讜 诇讜诪专 诪拽讜诐 讛讟谞讜驻转 讛诪讻讜讜谉 谞讙讚 讛注拽讘 讻讚讗诪专 讘谞讚讛 注诇 注拽讘讛 讟诪讗. 讝讜 讘讜砖讛. 砖讗讚诐 砖讗讬谉 诇讜 讘讜砖转 谞讬讻专转 讘驻谞讬讜 讘讬讚讜注 砖诇讗 注诪讚讜 讗讘讜转讬讜 注诇 讛专 住讬谞讬 讜讛讜讗 讘讗 诪讙专讬诐. 砖诪住驻专讬诐 讘砖注转 转砖诪讬砖. 讜拽讜诇诐 谞砖诪注 讜讙诐 诪讘讟诇讬诐 砖诪讞转诐 诪转讜讱 砖诪住讬讞讬诐 讚注转诐. 讜讗讝讛专转诐 诪讜讛转拽讚砖转诐. 讛专讗"诐 讝"诇: 


讗讬诪讗 砖诇讜诐. 砖诇讜诐 讛讬讛 砖诪讛 讜讗讬诪讗 诇砖讜谉 讙讘专转 讚专讱 讻讘讜讚 讻讚讗诪专 砖诇 讘讬转 专讘谉 讙诪诇讬讗诇 讛讬讜 拽讜专讬谉 讗讬诪讗 驻诇讜谞讬转. 讗讬谞讜 诪住驻专 注诪讬. 讻讬谞讜讬 讛讜讗 讜专爪讜谞讛 诇讜诪专 诪砖诪砖 讻讚讗诪专 专讗讜讛 诪讚讘专转. 讛专讬讟讘"讗 讝"诇:





诪讛专砖"讗 - 讞讬讚讜砖讬 讛诇讻讜转

讘专砖"讬 诇讗 谞讚专转讬 讗诇讗 讘注爪诐 讻讜' 讛讚"讗 讗诐 讘讗讜 诇讬砖讗诇 讛住"讚 讜讗讞专 讻讱 诪"讛 讜讞讻诪讬诐 讗讜诪专讬诐 驻讜转讞讬谉 讻讜' 专讗砖 讘谞讚专讬诐 讛住"讚 讜讗讞专 讻讱 诪"讛 讜讻讜诇谉 讗讬谉 谞砖讗诇讬谉 讻讜' 砖诇 讬诐 谞讛讙 讛讬转专 讘谞讚专 讻讜' 讻爪"诇:


讘专讗"砖 讚诇讗 诪砖拽专 讛住"讚 讜讗讞专 讻讱 诪"讛 讗讘诇 注诐 讛讗专抓 讜诇讻讱 诪砖拽专 讛住"讚 讗讜 诇讘讱 注诇讱 讛住"讚 拽讗 诪砖诪注 诇谉 讚讗注"讙 讚诇讗讜 讻讜' 注讜谞砖讬谉 讗讜转讜 讛住"讚 讗讬 注讘专 讜注讘专 讘讬讛 诇讗 讻讜' 诪砖诪转讬谞谉 诇讬讛 讛住"讚 讜讻谉 诪注砖专 诪驻专讬砖 讻讜' 讻爪"诇:


讘专"谉 诪诇' 讬讜诐 讛住"讚 砖驻讬专 讻诇讜诪专 讚诇讗 讻讜' 讻爪"诇:





讛讙讛讜转 讬注讘"抓

讘诪砖谞讛 诇讗 谞讚专转讬 讗诇讗 诪讗砖转讬 讛专讗砖讜谞讛 讻爪"诇:


砖诐 讜讗诇 转专讘讛 砖讬讞讛 注诐 讛讗砖讛 砖住讜驻讱 诇讘讗 诇讬讚讬 谞讬讗讜祝. 谞"讘 诇驻诪状砖 讘讗讘讜转 讘讗砖转讜 讗诪专讜 诪讗讬 拽讗诪专 诇讬讚讬 谞讬讗讜祝 诇讘讗 注诇讬讛 讘谞讚转讛 讗讜 砖诇讗 讻讚专讻讛 讗讜 讘诪注砖讛 讞讬讚讜讚讬谉 砖诪讘讬讗 诇讬讚讬 讛讜爪讗转 砖"讝:


转讜住壮 讚"讛 讜讞讻状讗 讻讜' 讗讘诇 诪讬注谞砖 诇讗 诪讬注谞砖讬谞谉 诇讬' 讻爪"诇:





讘谉 讬讛讜讬讚注

讻旨指诇 讛址爪旨讜止驻侄讛 讘旨址谞旨指砖讈执讬诐, 住讜止祝 讘旨指讗 诇执讬讚值讬 注植讘值专指讛. 拽砖讗 讗讟讜 爪驻讬讬转讜 讘谞砖讬诐 诇讗讜 注讘讬专讛 讝讜? 讜讛诇讗 讗讬住讜专 讞诪讜专 讛讜讗 讜讘讝专讗 讚讙讬诇讜讬 注专讬讜转 讛讜讗 讝讛! 讜注讜讚 诪讗讬 诪专讘讛 讘诪诇转 讻旨指诇?
讜谞专讗讛 诇讬 讘住"讚 讚讛讻讗 诇讗 讗讬讬专讬 讘诪住转讻诇 讘讙讜驻讛 砖诇 讗砖讛 诪诪砖 讗诇讗 诪住转讻诇 讘爪讜专转讛 讛诪爪讜讬讬专转 注诇 注抓 讗讜 注诇 谞讬讬专 讜讘讗 诇专讘讜转 讘转讬讘转 讻旨指诇 讗驻讬诇讜 爪旨讜止驻侄讛 讘诇讘讜 砖讗讬谞讜 专讜讗讛 爪讜专转讛 讘注讬谞讬讜 注诇 讛谞讬讬专 讗诇讗 专拽 诪爪讬讬专 讗讜转讛 讘诇讘讜, 讛谞讛 讝讛 住讜止驻讜止 诇指讘止讗 讘旨指讗 诇执讬讚值讬 注植讘值专指讛 讚讛讬讬谞讜 住讜驻讜 砖讬住转讻诇 讘讙讜祝 讛讗砖讛 诪诪砖 砖讛讜讗 讗讬住讜专 讞诪讜专!
讜讛住转讻诇讜转 讘讙讜祝 讛讗砖讛 诪诪砖 谞拽专讗 讬职讚值讬 注植讘值专指讛 讻讬 注讘讬专讛 讘住转诐 讛讜讗 诪注砖讛 砖诇 讘讬讗讛 讗讱 讛讛住转讻诇讜转 谞拽专讗 讬讚讬诐 砖诇 讛注讘讬专讛 讻讬 讘讞讟讗讜 讘讛住转讻诇讜转 讬诪砖讱 诇讞讟讜讗 讘诪注砖讛 诪诪砖.
讗讬 谞诪讬 讞讬讘讜拽 讜谞砖讜拽 讝讛 谞拽专讗 讬职讚值讬 注植讘值专指讛 讜讗诐 讬住转讻诇 讘讙讜驻讛 砖诇 讗砖讛 讗讝 住讜驻讜 诇讞讟讜讗 讘讬讚讬 注讘讬专讛 砖讬注砖讛 讞讬讘讜拽 讜谞讬砖讜拽 砖讛讜讗 讬讚讬 注讘讬专讛.
讗讜 讬讜讘谉 讛住转讻诇讜转 讘谞砖讬诐 讙讜专诐 砖讬讟诪讗 讘拽专讬 砖讛讜讗 驻讬讝讜专 讛讝专注 讘讞讜抓 讜讻诇 砖讻讘转 讝专注 诇讘讟诇讛 谞拽专讗 讬职讚值讬 注植讘值专指讛. 讜诇讝讛 讗诪专 '住讜止祝 讘旨指讗 诇执讬讚值讬 注植讘值专指讛' 诇讻谉 注讘讬专讛 [287] 讙讬诪讟专讬讗 驻讝专 [287] 砖讗诐 驻讝专 讝专注讜 讘讞讜抓 讛专讬 讝讜 讘讻诇诇 注讘讬专讛.
讜谞专讗讛 诇专诪讜讝 讚讬讚讜注 砖诇砖 注讘讬专讜转 谞拽专讗讬诐 讘砖诐 讞植讟指讗指讛 讙职讚止诇指讛 讜讛诐 注讘讜讚讛 讝专讛 讜讙讬诇讜讬 注专讬讜转 讜砖驻讬讻讜转 讚诪讬诐, 诪驻谞讬 讻讬 讘讗诇讜 讬讛专讙 讜讗诇 讬注讘讜专 讜诇讻谉 诇注讜谉 注讘讜讚讛 讝专讛 拽专讬 诇讬讛 诪砖讛 专讘讬谞讜 注"讛 讗指谞指旨讗 讞指讟指讗 讛指注指诐 讛址讝侄旨讛 讞植讟指讗指讛 讙职讚止诇指讛 (砖诪讜转 诇讘, 诇讗) 讜讗诐 转爪专祝 诪住驻专 专讗讬讛 [216] 注诐 诪住驻专 讞讟讗讛 讙讚讜诇讛 [71] 讬讛讬讛 诪讝讛 诪住驻专 注讘讬专讛 [287].



讗指诪址专 专址讘旨执讬 砖讈执诪职注讜止谉 讘旨侄谉 诇指拽执讬砖讈: '注植拽值讘指讛旨' 讚旨执拽职转旨指谞执讬, 诪职拽讜止诐 讛址转旨止专侄祝, 砖讈侄讛讜旨讗 诪职讻只讜旨指谉 讻旨职谞侄讙侄讚 讛侄注指拽值讘. 谞专讗讛 诇讬 讘住"讚 讛讗 讚拽专讬 诇诪拽讜诐 讝讛 讘砖诐 注拽讘 诇专诪讜讝 讻讬 注讬谉 讛讗讚诐 讛诪住转讻诇转 讘诪拽讜诐 讝讛 驻讜讙诪转 讘讘谞讬诐 砖诇讜 讜讝讛 谞专诪讝 讘讗讜转讬讜转 注拽讘 砖讛诐 '注讬谉 拽讘' 讻诇讜诪专 讛注讬谉 驻讜讙诪转 讘拽讘 砖讛讜讗 讛讘谞讬诐 砖诪住驻专 讘谞讬诐 [102] 注讜诇讛 拽讘 [102] 讜诇讻谉 讗讞专 讗讜转讬讜转 注拽讘 诇诪驻专注 讬砖 讗讜转讬讜转 讙专祝 砖爪专讬讱 讛讗讚诐 诇讞砖讜讘 诪拽讜诐 讝讛 讻诪讜 讙专祝 砖诇 专注讬 砖讛讜讗 诪讗讜住 讜讗讬谉 专讗讜讬 诇讛住转讻诇 讘讜.
讜讚注 讚讻诇 讝讛 讗讬讬专讬 讘诪住转讻诇 讘诪拽讜诐 讝讛 讗驻讬诇讜 讘讛讬讜转 讛讗砖讛 诇讜讘砖转 讘讙讚讬讛 砖讗讬谉 讘砖专讛 谞专讗讛 讚注诐 讻诇 讝讛 讗住讜专 诇讛住转讻诇 诇诪注诇讛 诪谉 讛讘讙讚讬诐 讻谞讙讚 讗讜转讜 诪拽讜诐 讚讗讝 讛讜讬讬谉 诇讬讛 讘谞讬诐 砖讗讬谞诐 诪讛讜讙谞讬诐 讗讘诇 讗诐 讬住转讻诇 讘讗讜转讜 诪拽讜诐 讘讛讬讜转讛 注专讜诪讛 讝讛 诇讗 讗爪讟专讬讱 诇诪讬诪专 讻讬 讝讛 讘讜讚讗讬 讛讜讗 讗讬住讜专 讞诪讜专 讜讛讜讗 讘讻诇诇 讗讬住讜专 讙诇讜讬 注专讬讜转!



住执讬诪指谉 讬指驻侄讛 诇指讗指讚指诐 砖讈侄讬旨职讛值讗 讘旨址讬旨职砖讈指谉. 谞专讗讛 诇讬 讘住"讚 诪讛 砖讗诪专讜 住执讬诪指谉 讬指驻侄讛 讜讛讜讗 讚讬讚讜注 讻讬 讛注讝讜转 驻谞讬诐 讛讬讗 住讬诪谉 诇诪诪讝专讜转 讻诪讜 砖讗诪专讜 讘讗讘讜转 讚专讘讬 谞转谉 讘讗讜转讜 讬诇讚 砖讛诇讱 诇驻谞讬 专讘讬 讗诇讬注讝专 讜专讘讬 讬讛讜砖注 讘注讝讜转 讜讗诪专讜 注诇讬讜 砖讛讜讗 诪诪讝专 讜讘讚拽 讗讞专讬讜 专讘讬 注拽讬讘讛 讜谞转讘专专 砖讛讜讗 诪诪讝专 砖讛讜讚讬转 讗诪讜 讘讻讱!
讜诇讻谉 讛讘讜砖讛 讛讬讗 住讬诪谉 诇讟讛专 讗转 讛讗讚诐 诪诇注讝 砖诇 诪诪讝专讜转 讜讻诪讜 砖驻讬专砖讜 讛诪驻专砖讬诐 讝"诇 注诇 诪讗诪专 讻住祝 诪讟讛专 诪诪讝专讬诐 (拽讬讚讜砖讬谉 注讗.) 驻讬专讜砖 讻住祝 专讜爪讛 诇讜诪专 讘讜砖讛 讘转诇诪讜讚 讻诪讜 讗讻住讬祝 讗讜 讻住讬驻讛 诇讬讛 讜讻讬讜爪讗 讚讛讘讜砖讛 诪讟讛专转 诪诪讝专讬诐 砖诪讘讟诇转 诇注讝 砖诇 诪诪讝专讜转 诪谉 讛讗讚诐.
讜讛谞讛 谞讜讚注 讻讬 讗讚诐 讛专讗砖讜谉 谞讘专讗 诪谉 讛讗讚诪讛 讚讻转讬讘 (讘专讗砖讬转 讘, 讝) 讜址讬执旨讬爪侄专 讛殖' 讗直诇止拽执讬诐 讗侄转 讛指讗指讚指诐 注指驻指专 诪执谉 讛指讗植讚指诪指讛, 讜诇讻谉 谞拽专讗 讘砖诐 讗讚诐 讜讗讞专 讗讚诐 讛专讗砖讜谉 讻诇 讗讚诐 谞讜爪专 诪讘讟谉 讗诪讜 砖讝讜 讛讬讗 讗讚诪讛 砖诇讜 讜诇讻谉 讛讻诇 谞拽专讗讬诐 讘砖诐 讗讚诐 注诇 砖诐 讗讚诪讛 砖诇讛诐 砖讛讬讗 讘讟谉 讛讗诐.
讗诪谞诐 讛诪诪讝专 讗砖专 谞讜爪专 诪讘讟谉 讟诪讗讛 砖讛讬讛 讘讛 讘讬讗讛 讗住讜专讛 讗讬谉 讝讛 谞讞砖讘 讗讚诐 砖谞讜爪专 诪谉 讗讚诪讛 砖诇讜 讻讬 专拽 讛谞讜爪专 诪谉 讘讟谉 讟讛讜专讛 讝讛 谞讞砖讘 讗讚诐 砖谞讘专讗 诪谉 讗讚诪讛 讜诇讻谉 讗讚诐 讗讚诪讛 [95] 注讜诇讛 诪住驻专 讬驻讛 [95] 讗讱 讛诪诪讝专 讗讬谉 诇讜 砖诐 讗讚诐 讛讙讝讜专 诪砖诐 讗讚诪讛 讜诇讝讛 讗诪专 住执讬诪指谉 讬指驻侄讛 诇指讗指讚指诐 讻诇讜诪专 砖讬砖 诇讜 转讜讗专 讗讚诐 讛讙讝讜专 诪谉 砖诐 讗讚诪讛 砖诪住驻专诐 讬驻讛 讜讛讬讬谞讜 讝讛 讛讘讬讬砖谉 砖讛讘讜砖讛 诪讟讛专转讜 诪谉 诇注讝 讛诪诪讝专讜转 讜讗诐 讻谉 讛讬讗 诪注讬讚讛 注诇讬讜 砖讬砖 诇讜 砖诐 讬驻讛 砖讛讜讗 砖诐 讗讚诐 讛讙讝讜专 诪砖诐 讗讚诪讛 砖砖谞讬讛诐 注讜诇讬诐 诪住驻专 讬驻讛.



讜职讻指诇 砖讈侄讗值讬谉 诇讜止 讘旨止砖讈侄转 驻旨指谞执讬诐, 讘旨职讬指讚讜旨注址 砖讈侄诇旨止讗 注指诪职讚讜旨 讗植讘讜止转指讬讜 注址诇 讛址专志住执讬谞指讬. 拽砖讛 讗讘讜转讬讜 诪讛 驻砖注讜 讜诪讛 诪讙注 讬砖 诇讛诐 讘注讝讜转 砖诇 讝讛 讛讘谉?
讜谞专讗讛 诇讬 讘住"讚 讚讬讚讜注 讻诇 讘讬讗讛 专讗砖讜谞讛 砖诇 讛谞驻砖 砖转讘讗 诇注讜诇诐 讛讝讛 谞拽专讗转 讗讘 诇讘讬讗讛 砖谞讬讛 讗砖专 转讘讗 讗讞专讬讛 诇注讜诇诐 讛讝讛 讜讻诪讜 砖讻转讘 专讘讬谞讜 讛讗专"讬 讝"诇 注诇 诪讗诪专 爪讚讬拽 讜讟讜讘 诇讜 爪讚讬拽 讘谉 爪讚讬拽 (讘专讻讜转 讝.) 讻诇讜诪专 讘讬讗讛 砖谞讬讛 谞拽专讗转 讘谉 诇讘讬讗讛 砖拽讚诪讛 讗诇讬讛.
讜讬讚讜注 讚讻诇 讛谞讜诇讚讬诐 讻讘专 讘讗讛 谞砖诪转诐 诇注讜诇诐 讛讝讛 讘讬讗讛 专讗砖讜谞讛 讜谞转诇讘砖讛 讘讙讜驻讬诐 砖诇 讬砖专讗诇 砖注诪讚讜 注诇 讛专 住讬谞讬 讻诪讜 砖谞讗诪专 (讚讘专讬诐 讻讟, 讬讚) 讗植砖侄讈专 讗值讬谞侄谞旨讜旨 驻止旨讛 注执诪指旨谞讜旨 讛址讬旨讜止诐.
讜讗诐 讻谉 诇驻讬 讝讛 讘讬讗讛 讛专讗砖讜谞讛 砖诇 讛谞驻砖 讗讜 讛专讜讞 讗讜 讛谞砖诪讛 讛讬讗 谞拽专讗转 讗讘 诇讘讬讗讛 砖谞讬讛 讜诇讝讛 讗诪专 讘旨职讬指讚讜旨注址 砖讈侄诇旨止讗 注指诪职讚讜旨 讗植讘讜止转指讬讜 注址诇 讛址专志住执讬谞指讬 '讗讘讜转讬讜' 拽讗讬 注诇 谞专"谉 [谞驻砖 专讜讞 谞砖诪讛] 砖诇讜 讘讘讬讗转诐 讛专讗砖讜谞讛 砖讛诐 谞讞砖讘讬诐 讗讘讜转 诇讘讬讗转诐 讛砖谞讬讛 诇讗 注诪讚讜 注诇 讛专 住讬谞讬.





讞讬讚讜砖讬 讞转"住

讚诇讗 驻转讞讬谞谉 诇讬讛 讘讞专讟讛. 注讬讬谉 转讜住' 注讬专讜讘讬谉 住"讚 注"讘:


诪讬 砖谞讝专 讜注讘专 注诇 谞讝讬专转讜 讜讻讜'. 讛专诪讘"诐 驻"讚 讚谞讝讬专 讛诇讻讛 讬"讙 讻转讘 诪讬 砖谞讚专 讘谞讝讬专 讜讚诪讛 砖讗讬谞讜 谞讝讬专 讜讻讜' 诪砖诪注 讗驻讬' 注讘专 讘砖讜讙讙 讜注讬讬谉 讻诇 讛驻拽驻讜拽讬诐 砖讻转讘 注"讝 讛诇讞"诪 砖诐. 讜讘拽讬爪讜专 讗讜诪专. 注讬讬谉 讘讙讟讬谉 (谞讙 注"讘) 诇专"诪 讘讚专讘谞谉 拽谞住讬谞谉 砖讜讙讙 讗讟讜 诪讝讬讚 讜诇讗 讘讚讗讜专讬讬转讗. 讜诇专' 讬讛讜讚讛 讘讛讬驻讜讱 注"砖. 讜讛砖转讗 讬"诇 讛转诐 住转诐 诪转谞讬' 讚谞讝讬专 (诇"讗 注"讘) 诪讬 砖谞讚专 讘谞讝讬专 讜谞砖讗诇 诇讞讻诐 讜讗住专讜 诪讬讬专讬 讘诪讝讬讚 讜诪砖"讛 驻专讬讱 讗讘专讬讬转讗 诪讬 砖谞讚专 讘谞讝讬专 讜注讘专 注诇 谞讝讬专讜转讜 讚诪讬讬专讬 谞诪讬 讘诪讝讬讚 讻诪"砖 讛诇讞"诪 讜诪住讬拽 讚诪讜谞讛 讻讬诪讬诐 砖注讘专讜 讜讚讜拽讗 讘诪讝讬讚 讗讘诇 讘砖讜讙讙 诇讗 诪砖讜诐 讚谞讝讬专讜转 讗讬住讜专讗 讚讗讜专讬讬转讗 讛讜讗 讜住转诐 诪转谞讬' 专"诪 讚诇讗 拽谞讬住 砖讜讙讙 讗讟讜 诪讝讬讚 讘讚讗讜专讬讬转讗. 讜讛专诪讘"诐 驻住拽 讻专' 讬讛讜讚讛 讘诪拽讜诐 专"诪 注"讻 讻转讘 讜讚诪讛 砖讗讬谞讜 谞讝讬专 讚讘讚讗讜专讬讬转讗 拽谞住讬谞谉 砖讜讙讙 讗讟讜 诪讝讬讚. 讗诪谞诐 讘砖诪注转讬谉 讗注"讙 讚诪砖谞转谞讜 讘砖讜讙讙 诪讬讬专讬 诪"诪 诪讬讬转讬 注讜谞砖讬诐 讗讜转讜 讻讚转谞讬讗 诪砖讜诐 讚诪转谞讬' 讘讞讜诪专讗 讚专讘谞谉 诪讬讬专讬 讜讘讚专讘谞谉 诇专"诪 拽谞讬住 砖讜讙讙 讗讟讜 诪讝讬讚. 讜诪"诪 诇讚讬谞讗 诇讗 拽讬讬"诇 诇拽谞讜住 讘讚专讘谞谉 讗诇讗 讻专讘谞谉 讚诪转谞讬':


注讚 砖讬谞讛讜讙 讗讬住讜专 讜讻讜'. 注讬' 诪"砖 砖"讱 住讬' 专"讞 住"拽 讬"讚 讜讻转讘转讬 注诇 讛讙诇讬讜谉 讛谞讛 讘讻讜讜谞转 讛专讬讘"砖 讻讜讜谉 讛讗诪转 讗讘诇 注诇 讛砖"注 拽砖讛 讚讗"讻 讛讱 讚住讬' 专"讞 讚诪讬讬专讬 讘诪讬 砖讝诇讝诇 讘谞讚讜讬讜 讛"诇 诇讗转讜讬讬 诇拽诪谉 讘讛诇讻讜转 谞讚讜讬 讜讞专诐. 讜讛讱 讚讛转诐 讚注讘专 注诇 谞讚专 砖拽讬讘诇 讘谞讚讜讬 诪拽讜诪讜 讛讻讗 讘住讬' 专"讞. 注"讻 谞诇注"讚 讘讻讜谞转 讛砖"注 注"驻 讚专讻讜 砖诇 讛讘"讞 讚诪讬讬专讬 注讻砖讬讜 讬讻讜诇 诇注诪讜讚 讘诇讬 讗讜转谉 讛驻讬专讜转 讜讬讻讜诇 诇注诪讜讚 讘拽谞住 砖诇讜. 讗讱 讗讝 讘砖注讛 砖注讘专 讛讬讛 讻注讬谉 讗讜谞住 砖讛讬讛 讘诪拽讜诐 讜讘讝诪谉 砖诇讗 讛讬讛 讬讻讜诇 诇注诪讜讚 讘诇注讚讬讛谉 讜讗讝 讘讚讗讜专讬讬转讗 拽谞住讬谞谉 讜诇讗 讘讚专讘谞谉 讗讘诇 讻砖注讘专 讘砖讗讟 谞驻砖 讜讙诐 注讻砖讬讜 讬讻讜诇 诇注诪讜讚 讘拽谞住讜 讗讝 讙诐 讘讚专讘谞谉 拽谞住讬谞谉. 讜讻谉 谞讜讟讛 诇砖讜谉 讛讘"讞 诇诪注讬讬谉 讘讜:


砖住讜驻讱 诇诪注讜诇 讘谞讚专讬诐 讻讜' 谞"诇 讙讬' 谞讻讜谞讛 讚诪讜注诇 讘谞讚专讬诐 讞诪讜专 讟驻讬 讟讜讘讗 诪诪讜注诇 讘砖讘讜注讛 讻诪讘讜讗专 讘专诪讘"谉 专"驻 诪讟讜转 讚谞讚专讬诐 注"讙 转讜专讛 注讜诇讬诐 注"砖 讜诇拽诪谉 讻"讘 注"讘 讚诪讞诪专讬谞谉 砖诇讗 诇讛讝讚拽拽 诇讛转讬专 砖讘讜注讛 讟驻讬 诪谞讚专讬诐 讛讬讬谞讜 诇讛转讬专 砖讘讜注转讜 讜讬讛讬讛 砖讘讜注转 砖讜讗 诇诪驻专注 讜谞砖讗 砖诐 讗诇讛讬讜 诇砖讜讗 讘讝讛 砖讘讜注讛 讞诪讜专讛 讗讘诇 讗诐 讗讬谞讜 砖讜讗诇 讜诪转讞专讟 谞诪爪讗 讗讬谉 讻讗谉 砖讘讜注讛 砖讜讗 专拽 砖注讜讘专 注诇 讛砖讘讜注讛 讘讝讛 拽砖讛 注讜谞砖 谞讚专讬诐 诪注讜谞砖 砖讘讜注讜转. (讜注' 讚祝 讬"讞 注"讗 讜诪讗讬 讞讜诪专讗 讜讻讜' 注"砖). 讜讘讗诇诪谞讛 谞诪谞注讜 诪诇讛砖讘讬注讛 诪砖讜诐 砖讛讬转讛 谞砖讘注转 砖讘讜注转 砖讜讗 讜砖拽专. 讜讛转拽讬谉 专"讙 讛讝拽谉 砖转讛讬讛 谞讜讚专转 讜讛诐 讛讬讜 谞讝讛专讬诐 注诇 讛谞讚专讬诐 讟驻讬 砖诇讗 诇诪注讜诇. 讜讘讝讛 谞讬讞讗 砖诇讗 讛转拽讬谉 专"讙 砖转砖讘注 砖诇讗 转讟注讜诐 讚讘专 驻诇讜谞讬 讜讛讬讬谞讜 诪专讜讜讬讞讬诐 诇诪"讚 讗讬谉 谞讝拽拽讬诐 诇讗诇讛讬 讬砖专讗诇 讚诇讗 讛讜讛 诇谉 诇诪讬讞砖 讚诇诪讗 讗讝诇讗 诇讙讘讬 讞讻诐 讜砖专讬 诇讛 讜诇讛谞"诇 谞讬讞讗 讚诇讗 讛讬讜 讝讛讬专讬诐 讻"讻 诇注讘讜专 注诇 讛砖讘讜注讛 讗讘诇 诇诪注讜诇 讘谞讚专讬诐 讛讬讜 讝讛讬专讬诐 讟驻讬:


讘专讜讱 讗诇 专讗砖讜谉 讜讗讬谉 砖谞讬. 讗砖专 注讝专谞讬 讘讞讬' 驻专拽 砖谞讬. 讛讜讗 讻讘讜讚讬 讜诪专讬诐 专讗砖讬. 讬讙诪讜专 讘注讚讬 讘讞讬' 驻' 砖诇讬砖讬:








诪专讗讬转 讛注讬谉

讻诇 讛诪转讘讬讬砖 讜讻讜'. 注诪"砖 讛专讘 注讬讜谉 讬注拽讘 讝"诇 讜讘拽讜谞讟专讬住 讻住讗 专讞诪讬诐 讘驻讬专讜砖 讜转讜住驻讜转 注诇 诪住讻转 讻诇讛 讚祝 讚' 讻转讘转讬 讘讝讛 讜讘讻诪讛 注谞讬谞讬诐 砖诇 讛砖"住 讘讚祝 讝讛 讜讘讚讘专讬 拽爪转 诪驻专砖讬诐 讻转讘转讬 讘注谞讬讜转讬 砖诐 讘住讬讬注转讗 讚砖诪讬讗 讜诪砖诐 讘讗专"讛:





驻转讞 注讬谞讬诐

讞住讬讚讬诐 讛专讗砖讜谞讬诐 讛讬讜 诪转讗讜讬谉 诇讛讘讬讗 拽专讘谉 讞讟讗转 诇驻讬 砖讗讬谉 讛拽讘"讛 诪讘讬讗 转拽诇讛 注诇 讬讚讬讛谉 讜讻讜' 诪讛讻讗 诪拽砖讜 诇诪"砖 讛转讜住' 驻"拽 讚砖讘转 讜驻"拽 讚讞讜诇讬谉 讜砖讗专 讚讜讻转讬 讚讛讗 讚讗讬谉 讛拽讘"讛 诪讘讬讗 转拽诇讛 讛"讚 讘诪讬讚讬 讚讗讻讬诇讛 讗诪谞诐 讘砖讗专 诪讬诇讬 诪砖讻讞转 诇讛 讚转讘讗 转拽诇讛 讜诪讛讻讗 诪砖诪注 讚讗讬谉 讛拽讘"讛 诪讘讬讗 转拽诇讛 讻诇诇 讜讛转讗讜讜 转讗讜讛 诇讛讘讬讗 拽专讘谉 讞讟讗转 讜诇讗 诪爪讜 诇讛讘讬讗 诇讗 讘讗讬住讜专讬 诪讗讻诇讜转 讜诇讗 讘砖讗专 讗讬住讜专讬诐 讻诇诇. 讜砖诪注转讬 讚讗驻砖专 讚诇讬诪讬诐 专讗砖讜谞讬诐 拽讚讬砖讬 注诇讬讜谞讬谉 讛讬讜 谞砖诪专讬诐 诪讻诇 讗讬住讜专 讜讗讬谉 讛拽讘"讛 诪讘讬讗 转拽诇讛 讻诇 注讬拽专 注诇 讬讚讬讛诐. 讜讘转专 讚谞讗 讬专讚讜 诇砖注专讬' 讜诇讗 讝讻讜 诇诪讚专讙讛 注诇讬讜谞讛 讻讝讜 讝讜诇转 讚讘诪讬讚讬 讚讗讻讬诇讛 讛讜讛 诇讛讜 住讬注转讗 讚砖诪讬讗 讚讗讬谉 转拽诇讛 讘讗讛 注诇 讬讚讬讛诐 讜讛讜讗 讛讚讘专 讗砖专 讚讬讘专讜 讘讬专讜砖诇诪讬 讗讛讗 讗诐 讛专讗砖讜谞讬诐 诪诇讗讻讬诐 讗谞讜 讘谞讬 讗谞砖 讜讻讜' 讻诇讜诪专 讚诪讚专讙讜转 诪讚专讙讜转 讬砖. 讚讬拽讗 谞诪讬 讚谞拽讟 讛讻讗 讞住讬讚讬诐 讛专讗砖讜谞讬诐 讻诇讜诪专 讚讛诐 讛讬"诇 诪注诇讛 讝讜 讚讗讬谉 讛拽讘"讛 诪讘讬讗 转拽诇讛 注"讬 讻诇 注讬拽专. 讗讞专 讝诪谉 专讗讬转讬 砖讻"讻 讛专讘 讘谞讬 讞讬讬 讘讞讬' 讙讬讟讬谉 讚祝 讙' 注"讗:


讘谞讬 砖谞讜讗讛. 讛专讗讘"讚 讘住' 讘注诇讬 讛谞驻砖 讚祝 注"讙 讻转讘 讜讝"诇 讜讛砖谞讜讗讛 砖讗诪专谞讜 砖谞讜讗讛 讜诪专讜讞拽转 讘砖注转 转砖诪讬砖 讛讬讗 砖讛专讬 诇讗讛 讗诪谞讜 砖谞讜讗讛 讛讬转讛 讜讻讜' 诪讬讛讜 讘砖注转 转砖诪讬砖 诪讬讛讗 专爪讜讬讛 注讬"诇 砖讛讬讗 注爪诪讛 拽专讜讬讛 砖谞讜讗讛 注诇 砖诇讗 讛讬讛 讗讜讛讘 讗讜转讛 讗讛讘讛 讬转讬专讛 讻专讞诇 讗讘诇 诪"诪 诇讗 讛讬转讛 砖谞讜讗讛 注讻"诇 讜拽"拽 讚讗诪讗讬 诇讗 诪砖谞讬 讻讚诪砖谞讬 讛砖"住 驻' 讬砖 谞讜讞诇讬谉 (讘讘讗 讘转专讗 讚祝 拽讻"讙) 讚讗诪专讜 砖诐 诪讗讬 砖谞讜讗讛 讗诇讬诪讗 砖谞讜讗讛 诪诪砖 讗驻砖专 讘讙谞讜转 讘讛诪讛 讜讻讜' 讗诇讗 专讗讛 讛拽讘"讛 砖砖谞讜讗讬谉 诪注砖讛 注砖讜 讘驻谞讬讛 讜讬驻转讞 讗转 专讞诪讛 讜讛讘讬讗讜 诪讛专砖"讗 讛讻讗 讘砖诪注转讬谉. 转讜 拽"拽 诇转讬专讜抓 专讗砖讜谉 讚诪砖诪注 砖讛讬转讛 砖谞讜讗讛 砖讛专讬 讛讻转讜讘 拽讗诪专 讜讬讗讛讘 讙诐 讗转 专讞诇 诪诇讗讛 讚讗诇诪讗 讛讬"诇 讗讛讘讛 注诐 诇讗讛 讗诇讗 砖讗讛讘转 专讞诇 讬转讬专讛. 讜讘讝讛专 讛拽讚讜砖 讛拽砖讛 讝讛 讜诪转专抓 注诇 讚专讱 讛讗诪转 讜讗诪专 砖诐 诪讛讻讗 讚住谞讬 讘"谞 注专讬讬谉 讚讗诪讬讛 讜诪讘讜讗专 讘讻转讘讬 专讘讬谞讜 讛讗专"讬 讝爪"诇:


讘谞讬 谞讚讜讬 驻讬专砖 讛专讗"砖 讗诐 讛讜讗 讗讜 讛讬讗 诪谞讜讚讬谉 讜讗住讜专讬谉 讘转砖诪讬砖 讜诪爪讗转讬 讻转讜讘 诪讟讛专转 讬讚 讛拽讚砖 讛专讘 讛诪讜讘讛拽 讻诪讛专"谉 专讜讝讬诇讬讬讜 讝诇讛"讛 讜讝"诇 拽砖讛 讚诪谞讜讚讛 诪讜转专 讘转砖诪讬砖 讜讻"讻 讛讟讜专 讬"讚 住讬' 砖诇"讚 讜讛专讗"砖 讙讜驻讬讛 讛讘讬讗 讚讘专讬 讛专讬"祝 驻' 讜讗诇讜 诪讙诇讞讬谉 讚驻住拽 诇拽讜诇讗 讜讗驻砖专 诇讬砖讘 讘讚讜讞拽 讚讛讻讗 诪讬讬专讬 讛专讗"砖 讻砖讛讞诪讬专讜 注诇讬讛诐 讘砖注转 讛谞讚讜讬 诇讗讜住专诐 讘转"讛 讻讚讗砖讻讞谉 讘砖讗专 讚讘专讬诐 讚讬砖 讻讞 讘讬讚 讘"讚 诇讛讞诪讬专. 谞"专 注讻"诇 讜讛讟讜专 住讬' 砖诇"讚 讛讘讬讗 讙"讻 诪讬 砖驻住拽 诇讞讜诪专讗 讚讗住讜专 讘转"讛 讜讘讗"讞 住讬' 专"诐 讜讗"讛 住讬' 讻"讛 讛讘讬讗 讙"讻 讘' 驻讬专讜砖讬诐 讗讜 讘谞讬 谞讚讛 讗讜 诪谞讜讚讛 砖讗住讜专 讘转砖诪讬砖 讜讗讞讝"专 专讗讬转讬 砖讛专讘 讘谞讬 讞讬讬 砖诐 住讬' 砖诇"讚 讛讘讬讗 讚讘专讬 讛专讘 讛谞讝' 讜注砖"讘:


讘谞讬 转诪讜专讛 驻讬专砖 讛专讗讘"讚 讜讝"诇 诪转讻讜讬谉 诇注专讜讛 讜谞讝讚诪谞讛 诇讜 讗砖转讜 讜讬"诪 讗驻讬诇讜 讘砖转讬 谞砖讬讜 砖讛讜讗 诪讻讜讬谉 诇讗砖转讜 讛讗讞转 讜谞讝讚诪谞讛 诇讜 讛讗讞专转 讜讬砖 砖砖讜讗诇讬谉 诇讝讛 讛驻讬' 讗"讻 讬砖 诪谉 讛砖讘讟讬诐 砖讛诐 讘谞讬 转诪讜专讛 砖讛专讬 讬注拽讘 讗讘讬谞讜 诇专讞诇 谞转讻讜讜谉 讜谞讝讚诪谞讛 诇讜 诇讗讛 讬"诇 注讚讬讬谉 诇讗 谞转谞讛 转讜专讛 讜诇讗 谞讗住专讜 讘讚拽讚讜拽讬诐 讗"谞 砖诇讗 谞转注讘专讛 讘诇讬诇讛 讛讜讗 讗诇讗 讗讬 拽砖讬讗 讛讗 拽砖讬讗 诪讗讞专 砖讛讜讗 砖讜讙讙 讜讛讜讗 住讘讜专 砖讛讬讗 讛讬讗 讛诪转讻讜讬谉 讗诇讬讛 诇诪讛 谞拽专讗 诪讜专讚 讜驻讜砖注 讗诇讗 诪讞讜讜专转讗 讻诇讬砖谞讗 拽诪讗. 讜诪讛 砖转讬专抓 讚注讚讬谉 诇讗 谞转谞讛 转讜专讛 讜讻讜' 讗讻转讬 诪爪讗讛 讛讞拽讬专讛 诪拽讜诐 诇谞讜讞 讘讚讜讚 诪诇讱 讬砖专讗诇 砖讗讝"诇 讚讬砖讬 谞转讻讜讜谉 诇砖驻讞转讜 讜谞讝讚诪谞讛 讗砖转讜 讜讻讘专 驻讬' 讛专讘 注砖专讛 诪讗诪专讜转 讚讻讜谞转讜 诪砖讜诐 住' 诪讜讗讘讬 讜诇讗 诪讜讗讘讬转 讜讻讛讜专讗转 诪讛专"讘 讘专讝讬诇讬 讻诪"砖 诪讛专"讞 讗诇驻讗谞讚讗专讬 讘诪讜爪诇 诪讗砖 住讬' 住"讞 讜诪"诪 讬拽砖讛 诇转讬专讜抓 讝讛 讜讙诐 诇转讬专讜抓 砖谞讬 砖诇 讛专讗讘"讚 诪讚讜讚 讛诪诇讱 砖讛讬讛 讗讞专 谞转讬谞转 讛转讜专讛 讜谞转注讘专讛 讘注转 讛讛讬讗 讜诇诪住拽谞转 讛专讗讘"讚 砖讛注讬拽专 讻驻讬专讜砖 专讗砖讜谉 讚讛讬讬谞讜 讘诪转讻讜讬谉 诇注专讜讛 讜谞讝讚诪谞讛 诇讜 讗砖转讜 谞讬讞讗 讛讻诇 讚讗驻砖专 讚讬砖讬 砖讞专专讛 讗讜 讻诪"砖 讛专诪"注 砖讛讬讛 注诇 转谞讗讬 讜讛讬讛 讚注转讜 诇拽讚砖讛 讘讘讬讗讛 讻讚讬谉. 讗诪谞诐 讛专讗"砖 讜讛专"谉 讜专砖"讬 诇讞讚 诇讬砖谞讗 驻讬专砖讜 讗驻讬诇讜 砖转讬 谞砖讬讜. 讜诪讛 砖转讬专抓 讛专讗讘"讚 诇讬注拽讘 讗讘讬谞讜 讘转讬专讜抓 砖谞讬 砖诇讗 谞转注讘专讛 讘诇讬诇讛 讛讛讜讗 拽砖讛 讚讛讻转讬讘 讘专讗讜讘谉 讻讞讬 讜专讗砖讬转 讗讜谞讬 讜谞诪爪讗 砖谞转注讘专讛 讘诇讬诇讛 讛讛讜讗 讜讛讻讬 讗诪专讬谞谉 讘砖"住 讘讬讘诪讜转 讚祝 注"讜 讗讟讜 讻"注 讻讬注拽讘 讗讘讬谞讜 讚讻转讬讘 讘讬讛 讻讞讬 讜专讗砖讬转 讗讜谞讬 砖诇讗 专讗讛 拽专讬 诪讬诪讬讜 注"砖. 讜讗驻砖专 诇讬砖讘 诇讚注转 专砖"讬 讜讛专讗"砖 讜讛专"谉 讚讬砖 讞讬诇讜拽 诪讬注拽讘 讗讘讬谞讜 讜讬砖讬 诇注诇诪讗 讚讛讗 讚讗讬拽专讜 讘谞讬 转诪讜专讛 讗驻讬诇讜 砖谞转讻讜讜谉 诇讗砖转讜 讗讞转 讜讘讗讛 诇讜 讛讗讞专转 讛讬讬谞讜 诪砖讜诐 讚驻砖注 讚讛讬"诇 诇讘讚讜拽 讜诇讬讚注 诪讬 讛讬讗 讗诪谞诐 讬注拽讘 讗讘讬谞讜 讻讘专 诪住专 住讬诪谞讬诐 诇专讞诇 讜诇讗讛 讬讚注讛 诪专讞诇 讜注砖转讛 诇讜 讛住讬诪谞讬诐 讜讙诐 讬砖讬 讗讘讬 讚讜讚 讻转讘 讛专诪"注 诪讗诪专 讞讬拽讜专 讚讬谉 讞"讙 驻讬' 砖讻讛 注砖讛 讬砖讬 讚诪住专 住讬诪谞讬' 诇砖驻讞转讜 讜讛讬讗 诪住专讛 住讬诪谞讬讛 诇讙讘讬专讛 注"砖 讜讘讻讛"讙 讚讻讘专 讛讬讜 诇讛诐 住讬诪谞讬诐 讜讛讟注讜诐 诇讗 讛讜讜 讘谞讬 转诪讜专讛 诪讗讞专 砖讻讘专 讛砖转讚诇讜 诇诪注谉 讚注转 讝讗转 讛讗砖讛 讜诇讗 注诇转讛 诇讛诐 讜讗讞专 讝诪谉 专讗讬转讬 讘讝讛专 讛拽讚讜砖 驻' 讜讬爪讗 讘住转专讬 转讜专讛 讚祝 拽谞"讛 注"讗 讚转专讬抓 讬转讬讘 讻诪讛 讚讗诪专谉 讘注谞讬讜转讬谉 注"砖 砖诪讞 诇讘讬 讜讬讙诇. 讜讛专诪"注 砖诐 谞转谉 讟注诐 诇讝讛 注驻"讬 讚专讻讜 注"砖. 讜讛专讘 诪讙谉 讗讘专讛诐 住讬' 专"诐 住"拽 讟' 注诪讚 讘讝讛 讜转专讬抓 讬转讬讘 讗讱 谞注诇诪讜 诪诪谞讜 讚讘专讬 讛专讗讘"讚 讛谞讝'. 讗讞专 讝诪谉 专讘 专讗讬转讬 诪"砖 讛专讘 讗诇讬讛 专讘讛 讗"讞 住讜祝 住讬' 专诪"讗 砖注诪讚 拽爪转 讘诪"砖 讜讚讘专讬讜 讚讞讜拽讬诐 讜讗讞专讬 讻讜转讘讬 讝讛 讝诪谉 专讘 专讗讬转讬 注谞讬谉 诪讞讜讚砖 讘驻专讟 讝讛 讘拽讜讘抓 讬砖谉 谞讜砖谉 讻"讬 注诇 拽诇祝 讜讘讜 驻住拽讬 讛讜专讗讜转 诪专讗砖讜谞讬诐 谞"谉 讜诪爪讗转讬 砖诐 砖讻转讘 讜讝"诇 讗诪谞诐 爪专讬讱 诇讻诇 讗讬砖 诇讛讝讛讬专 诇讗砖转讜 诇讛讬讜转讛 讝专讬讝讛 讜诇砖诪讜专 注爪诪讛 诪讗讚 讻讬 讛讻诇 诪讜讟诇 注诇 讛讗砖讛 诇砖诪讜专 讜诇注砖讜转 讻驻诇讬诐 讬讜转专 诪谉 讛讗讬砖 讻讬 讗专讝"诇 讚' 诪转讜 讘注讟讬讜 砖诇 谞讞砖 讘谞讬诪讬谉 讘谉 讬注拽讘 [讜注诪专诐] 讜讬砖讬 讜讻诇讗讘 讜讛谞讛 讗诪专 讚讜讚 讛注"讛 讛谉 讘注讜谉 讞讜诇诇转讬 讜讻讜' 讜讚专讝"诇 讻讬 讗砖转讜 砖诇 讬砖讬 砖诪讛 讛爪诇诇驻讜谞讬转 讜讬砖讬 讛讬讛 砖讜谞讗 讗讜转讛 讜讛讬"诇 诇讬砖讬 驻诇讙砖 驻注诐 讗讞转 讘讗讛 讗砖转讜 砖诇 讬砖讬 讘诪拽讜诐 讛驻诇讙砖 讘诇讗 讬讚讬注转 讬砖讬 讜讘讗讜转讜 讛诇讬诇讛 谞转注讘专讛 诪诪谞讜 讜讬诇讚讛 讚讜讚 讜讚讗讬 讚注转 讛爪诇诇驻讜谞讬转 讛讬转讛 注诇 讘注诇讛 讜讻诇 专注讬讜谞讬讛 讜诪讞砖讘转 讬砖讬 诇讗 讛讬转讛 注诇讬讛 讻诇诇 讻讬 讛讬讛 住讘讜专 诇讘讗 注诇 驻诇讙砖讜 讜注讜讚 讻转讬讘 讘专讬砖 讬讞讝拽讗诇 讛讗砖讛 讛诪谞讗驻转 转讞转 讗砖讛 转拽讞 讝专讬诐 讜驻讬' 讘讛讬讜转讛 转讞转 讘注诇讛 谞讜转谞转 注讬谞讬讛 讘讗讞专 讜讻谉 专讗讬讛 诪讬注拽讘 讗讘讬谞讜 讚讻转讬讘 讜讬讛讬 讘讘拽专 讜讛谞讛 讛讬讗 诇讗讛 讛专讬 砖讻诇 讛诇讬诇讛 讛讬讛 讬注拽讘 住讘讜专 诇讛讬讜转 注诐 专讞诇 讜讻谉 专讗讬讛 诪讬讗讜讚讛 讜转诪专 砖诇讗 讛讬讛 讬讜讚注 诪讬 讛讬讗 讜讛讬讗 讬讜讚注转 讘讟讜讘 砖讞诪讬讛 讛讜讗 讜讬爪讗讜 诪诪谞讛 讘谞讬诐 爪讚讬拽讬诐 讜讻谉 讗诪专 砖诇诪讛 诪讬 讝讗转 注讜诇讛 诪谉 讛诪讚讘专 诪转专驻拽转 注诇 讚讜讚讛 砖驻讬' 诪转讞讘专转 专"诇 讘讙讜驻讛 讜诇讘讛 讜注讬谞讬讛 讜专注讬讜谞讬讛 注诇 讚讜讚讛 讜诇讗 注诇 讗讞专 注讻"诇 讜诪"砖 讛爪诇诇驻讜谞讬转 讛讬转讛 讗砖转 讬砖讬 讗诪讜 砖诇 讚讜讚 讛注"讛 讛谞讛 讘砖"住 驻' 讛住驻讬谞讛 讚祝 爪"讗 讗诪专讜 讚爪诇诇驻讜谞讬转 讗诪讬讛 讚砖诪砖讜谉 讜讗诪讬讛 讚讚讜讚 讛注"讛 讛讬讗 谞爪讘转 讘转 注讚讗诇. 讜注驻"讬 讚讘专讬讜 砖讛注讬拽专 转诇讜讬 讘讗砖讛 讗驻砖专 砖讝讛讜 讟注诐 讛讻转讜讘 讜讘谉 讻住讬诇 转讜讙转 讗诪讜 讻讬 讛讻诇 转诇讜讬 讘讛 砖讗诐 讛讬讗 讛讬转讛 诪讟讛专转 专注讬讜谞讬讛 讛讬讛 讛讜诇讚 讟讜讘. 讜讗驻砖专 砖讝讛讜 砖讛讬讛 讗讜诪专 讚讜讚 讛注"讛 注讘讚讱 讘谉 讗诪转讱 砖讛讬讗 讙专诪讛 诇讜 讻诪讚讜讘专 讜讘讝讛 讬讜讘谉 讻讜谞转 讛讻转讜讘 诪砖诇讬 住讬' 讟讜"讘 讻注住 诇讗讘讬讜 讘谉 讻住讬诇 讜诪诪专 诇讬讜诇讚转讜 驻讬' 讚讘谉 讻住讬诇 讜讚讗讬 爪注专 诇讗讘讬讜 讜讻注住 注谞讬讬谞讜 讗讘诇 讚讗 注拽讗 讜诪诪专 砖诪讛 砖讬爪讗 讘谉 转诪讜专讛 讛讜讗 诇讬讜诇讚转讜 砖讛讬讗 讛讬转讛 住讬讘讛 砖讗诐 讛讬转讛 讘讟讜讛专 诇讘 注诐 讘注诇讛 讗讙讜谞讬 诪讙谞讗 讜讗爪讜诇讬 诪爪诇讗 诇讛讬讜转 讜诇讚讛 讻诪讜讛 讜拽讚讜砖 诪讘讟谉 拽讜专讗 诇讜 讜拽"诇 讜注讬讬谉 讘住' 诇砖讜谉 注专讜诪讬诐 讘讚专讜砖讬诐 讚祝 诇"讞 专讬砖 注"讙. 讜讙诐 讛讜讗 谞注诇诪讜 诪诪谞讜 讚讘专讬 讛专讗讘"讚:

